open-index/open-wikipedia-markdown huggingface dataset:
พระไตรสรณธัช (เย็น พุทฺธวํโส)

**พระไตรสรณธัช (เย็น พุทฺธวํโส)** มีนามเดิมว่า **เย็น** เกิดเมื่อ พ.ศ. 2383 อดีตเจ้าอาวาสวัดบวรมงคลนับเป็นเจ้าอาวาสรูปที่ 7 และเป็นรูปสุดท้ายสำหรับวัดบวรมงคลยุครามัญนิกาย ท่านเป็นผู้สถาปนาธรรมยุติกนิกายและเป็นพระสังฆราชองค์แรกของธรรมยุติกนิกายหรือคณะสงฆ์นิกายมหาเย็นในรามัญประเทศ คณะสงฆ์นิกายมหาเย็นหรือธรรมยุติกนิกายในประเทศเมียนมาปัจจุบัน เป็นหนึ่งใน  9 นิกาย ที่รัฐบาลพม่ารับรอง

## ประวัติ
### วัยเด็กและอุปสมบท
เย็นเป็นชาวมอญเกิดที่หมู่บ้านคลองครุ ตำบลท่าทราย อำเภอเมืองสมุทรสาคร จังหวัดสมุทรสาคร บิดามารดาของท่านไม่ทราบนาม ทราบเพียงว่าท่านเป็นบุตรชายคนที่ 2 ในจำนวนพี่น้องทั้งหมด 10 คน

ในวัยเด็ก ท่านได้เข้ารับการศึกษาภาษามอญและไทยขั้นต้นที่วัดคลองครุ สาครบุรี (สมุทรสาคร) ต่อมาท่านได้ติดตามพระอาจารย์มาอยู่ที่วัดบวรนิเวศ และได้เล่าเรียนภาษาบาลีขั้นต้นในสำนักวัดบวรนิเวศ กระทั่งเมื่ออายุครบเกณฑ์บวช จึงได้เข้าพิธีอุปสมบท ณ พระอุโบสถวัดบวรนิเวศ โดยมีสมเด็จพระมหาสมณเจ้า กรมพระยาปวเรศวริยาลงกรณ์เป็นพระอุปปัชฌาย์ โดยได้รับฉายาทางธรรมว่า "พุทฺธวํโส" ท่านศึกษาพระปริยัติธรรมจนเชี่ยวชาญในภาษาบาลี สอบได้เปรียญธรรม 5 ประโยค ได้รับแต่งตั้งเป็นครูสอนพระปริยัติธรรม

### รามัญประเทศ
พ.ศ. 2415 ได้ทำการสึกและเข้ารับราชการในพระเจ้าบรมวงศ์เธอ กรมพระนเรศรวรฤทธิ์เป็นเวลา 1 ปี จากนั้นเมื่อ พ.ศ. 2417 เดินทางไปยังหงสาวดี รามัญประเทศ และได้บวชใหม่ในรามัญประเทศ ได้รับการสนับสนุนปัจจัยในการฟื้นฟูกิจกรรมที่เกี่ยวข้องกับพระพุทธศาสนาแบบมอญ เช่นการสมทบทุนสร้างเครื่องพิมพ์ภาษามอญเครื่องแรกในพม่าประเทศโดยชาวมอญในสยามประเทศ รวมถึงกรมพระยานริศรานุวัดติวงศ์ และกรมพระนเรศวรฤทธิ์ได้มอบเงินจำนวน 160 บาท เมื่อ พ.ศ. 2442

มหาเย็นบวชใหม่ตามคำชวนของเจ้าอาวาสวัดสังคะปาง หมู่บ้านกะเต่อ-เกาะนัด รามัญประเทศ เมื่อวันที่ 13 กุมภาพันธ์ พ.ศ. 2417 เพราะเห็นว่ามหาเย็นมีความสามารถสมควรที่จะเข้ามาช่วยสอนพระปริยัติธรรมมอญ และสืบทอดพุทธศาสนาแบบมอญ จากนั้นมหาเย็นเดินทางกลับสยามและบวชซ้ำในธรรมยุติกนิกายเมื่อ พ.ศ.  2418 แล้วเดินทางกลับรามัญประเทศ ชาวบ้านได้ร่วมกันสร้าง วัดสุสาน (วัดกะเต่อ/วัดมหาเย็น) ถวายให้อยู่จำพรรษา ก่อนที่มหาเย็นจะได้สถาปนาธรรมยุติกนิกายขึ้นเมื่อวันที่ 1 มีนาคม พ.ศ. 2419 มหาเย็นจึงเป็นพระสังฆราชองค์แรกของธรรมยุติกนิกายในรามัญประเทศ

ท่านได้สร้างวัดและโรงเรียนสอนพระปริยัติธรรมขึ้นในเมืองมอญไว้เป็นจำนวนมาก จนมีชื่อเสียงโด่งดังเป็นที่รู้จักไปทั่วประเทศพม่าในนาม *นิกายมหาเย็น* 

### กลับสยาม
ท่านได้อยู่จำพรรษาที่เมืองหงสาวดีมาได้ระยะหนึ่ง จากนั้นได้เดินทางกลับมายังสยาม ท่านได้จาริกไปที่ต่าง ๆ  มิได้อยู่เป็นหลักแหล่ง ในระยะแรกท่านได้ไปจำพรรษาอยู่ที่วัดคลองห้า เมืองธัญญบุรี และวัดต่าง ๆ ในเขตเมืองปทุมธานีบ้าง เคยจำพรรษาอยู่ที่วัดยานนาวา และครั้งสุดท้ายท่านได้ไปจำพรรษาอยู่ที่วัดบางละมุด เป็นเวลา 2 พรรษา

พ.ศ. 2450 พระเจ้าน้องยาเธอสมเด็จพระมหาสมณเจ้า กรมพระยาวชิรญาณวโรรสทรงเห็นชอบในการแต่งตั้งพระมหาเย็น พุทฺธวํโส เปรียญธรรม 5 ประโยค เป็นพระราชาคณะที่พระไตรสรณธัช และโปรดฯ ให้มาเป็นเจ้าอาวาสวัดบวรมงคลนับเป็นเจ้าอาวาสรูปที่ 7 และเป็นรูปสุดท้ายสำหรับวัดบวรมงคล ยุครามัญนิกาย 

พ.ศ. 2459 พระไตรสรณธัช (เย็น พุทฺธวํโส) ท่านได้อาพาธอย่างหนัก และได้ละสังขารลงอย่างสงบ ด้วยโรคชรา สิริรวมอายุท่านได้ 76 ปี ท่านได้ดำรงตำแหน่งเจ้าอาวาสวัดบวรมงคล นาน 8 ปีเศษ

## อ้างอิง

หมวดหมู่:เปรียญธรรม 5 ประโยค
หมวดหมู่:เจ้าอาวาสวัดในกรุงเทพมหานคร
หมวดหมู่:บุคคลจากจังหวัดสมุทรสาคร
หมวดหมู่:ชาวไทยเชื้อสายมอญ
เขตอะเลอูตสกี

**เขตอะเลอูตสกี** (, ) เป็นหนึ่งในสิบเอ็ดเขตการปกครองและเขตเทศบาลของดินแดนคัมชัตกา ประเทศรัสเซีย เขตนี้ตั้งอยู่ทางทิศตะวันออกของคาบสมุทรคัมชัตคาบนหมู่เกาะคอมมานเดอร์ เขตนี้มีเนื้อที่อยู่ที่  เกาะอันเป็นที่ตั้งของเขตนี้ประกอบด้วย เกาะเบริง เกาะเมดนี และเกาะเล็ก ๆ อีกสิบห้าเกาะ โดยเกาะที่ใหญ่ที่สุดคือเกาะคอมมานเดอร์ที่มีเนื้อที่ราว  และเกาะคาเมนอารีย์ที่อยู่ห่างจากหมู่บ้านนีคอลสโกเย อันเป็นหมู่บ้านแห่งเดียวในหมู่เกาะนี้ไปทางทิศตะวันตกประมาณ 3 ถึง 13 กิโลเมตร ศูนย์กลางการบริหารของหมู่เกาะนี้อยู่ที่นิคมชนบทนีคอลสโกเย 

## ประวัติ
เกาะเบริงถูกค้นพบโดยไวทัส เบริงใน ค.ศ. 1741 ระหว่างการสำรวจซีกโลกเหนือครั้งยิ่งใหญ่ ต่อมาในปี 1923 สหภาพโซเวียตได้เข้าควบคุมหมู่เกาะคอมมานเดอร์ จนกระทั่งวันที่ 10 มกราคม 1932 เขตอะเลอูตสกีถูกจัดตั้งขึ้นโดยนีคอลสโกเยเป็นศูนย์กลางการบริหาร

## ลักษณะทางภูมิศาสตร์
เขตนี้ตั้งอยู่ในดินแดนคัมชัตคาบนหมู่เกาะอะลูเชียนในทะเลเบริง เขตนี้ประกอบด้วยเกาะกว่า 15 เกาะ โดยเกาะที่ใหญ่ที่สุดคือเกาะเบริง พื้นที่อาณาเขตทั้งหมดของเขตนี้มีขนาด 

## สภาพภูมิอากาศ
ความเร็วลมเฉลี่ยต่อปีในเขตนี้คือ 7.1 เมตรต่อวินาที และกว่าร้อยละ 80 ของปี ความเร็วลมจะเกิน 15 เมตรต่อวินาที ปริมาณน้ำฝนเฉลี่ยต่อปีบนเกาะเมดนีคือ 788 มิลลิเมตร และบนเกาะเบริงคือ 470 มิลลิเมตร จำนวนวันโดยเฉลี่ยต่อปีที่มีพายุหิมะคิดเป็น 45 วัน และจำนวนวันที่มีหมอกโดยเฉลี่ยต่อปีคิดเป็น 60 วัน

## ประชากร
ตามรายงานของ  เขตอะเลอูตสกีมีประชากรทั้งหมด 1,356 คนตามการสำรวจสำมะโนประชากรของโซเวียตเมื่อปี 1989 คิดเป็นผู้ชาย 686 คนและผู้หญิง 670 คน ประชากรของเขตนี้ลดลงเหลือเพียง 808 คนเมื่อปี 2002 และเหลือเพียง 676 คนเมื่อปี 2010 ในที่สุด

## เชิงอรรถ


## เอกสารอ้างอิง

* 
* 
* 
* 
* 

หมวดหมู่:ทะเลเบริง
หมวดหมู่:CS1 แหล่งที่มาภาษารัสเซีย (ru)
หมวดหมู่:CS1 ใช้อักษรภาษารัสเซีย (ru)
หมวดหมู่:Coordinates on Wikidata
หมวดหมู่:บทความที่มีข้อความภาษารัสเซีย
หมวดหมู่:การปกครองส่วนท้องถิ่นของดินแดนคัมชัตคา
นีคอลสโกเย (ดินแดนคัมชัตคา)

**นีคอลสโกเย** (; ) เป็นหมู่บ้าน (selo) และศูนย์กลางการบริหารของเขตอะเลอูตสกี ดินแดนคัมชัตคา ประเทศรัสเซีย ตั้งอยู่บนเกาะเบริงในหมู่เกาะคอมมานเดอร์ มีจำนวนประชากรอยู่ที่  หมู่บ้านแห่งนี้เป็นพื้นที่ที่มีผู้คนอาศัยอยู่เพียงแห่งเดียวในเขตนี้

## ประวัติ
หมู่บ้านแห่งนี้ถูกก่อตั้งขึ้นในปี 1826 โดยชาวอะลิวต์ (อูนางัน) ที่อพยพมาจากเกาะอัตกาในหมู่เกาะอะลูเชียนที่ซึ่งถูกพามาที่นี่โดยพ่อค้าขนสัตว์ชาวรัสเซีย แม้ว่าพวกเขาเหล่านั้นจะมีส่วนร่วมในกิจกรรมดั้งเดิมอย่างการล่าปลาวาฬและแมวน้ำด้วยฉมวกและหอกอยู่บ้าง แต่โดยหลักแล้วพวกเขามีหน้าที่ในการล่าสัตว์ที่มีขนโดยเฉพาะอย่างยิ่งนากทะเลและแมวน้ำขน

## ประชากร
ณ ขณะนี้ ประชากรถูกแบ่งออกเป็นชาวรัสเซียและชาวอะลิวต์อย่างเท่า ๆ กัน แต่การผสมผสานระหว่างสองกลุ่มชาติพันธุ์นี้เป็นเรื่องปกติ

## เศรษฐกิจ
เศรษฐกิจในปัจจุบันของเกาะนี้พึ่งพาการประมงเป็นหลัก โดยเฉพาะการเก็บไข่ปลาแซลมอน การเก็บเห็ด และบริการและอุดหนุนจากรัฐบาล แม้จะอาศัยอยู่ในสภาพแวดล้อมที่อุดมสมบูรณ์ไปด้วยสัตว์ป่า แต่ชาวเกาะก็ถูกจำกัดการใช้ทรัพยากรเหล่านี้อย่างมาก เนื่องจากเกือบทั้งเกาะเป็นเขตอนุรักษ์ธรรมชาติ ในช่วงหลายปีหลังจากการล่มสลายของสหภาพโซเวียต การลักลอบจับปลา สุนัข จิ้งจอกอาร์กติก กวางเรนเดียร์ (ซึ่งถูกนำเข้ามาในเกาะ) และนกน้ำอพยพเป็นเรื่องที่แพร่หลาย แต่แทบไม่มีการล่าสัตว์เลี้ยงลูกด้วยนมในทะเลเลยอันเนื่องมาจากการคุ้มครองอย่างเข้มงวด

## การคมนาคม
แม้ว่านีคอลสโกเยจะเป็นนิคมที่อยู่อาศัยเพียงแห่งเดียวในหมู่เกาะคอมแมนเดอร์และอยู่ห่างไกลจากเมืองปิตราปัฟลัฟสค์-คัมชัตสกีกว่า 740 กิโลเมตร นีคอลสโกเยยังคงมีท่าอากาศยานนีคอลสโกเย (ICAO**:** UHPX) คอยเป็นแหล่งเชื่อมต่อกับโลกภายนอกสำหรับหมู่บ้านและเขตนี้

## ภูมิอากาศ
เช่นเดียวกับบริเวณอื่น ๆ ในดินแดนคัมชัตคา นิโคลสโกเยมีสภาพภูมิอากาศแบบกึ่งอาร์กติก (*Dfc*) แม้ว่าอิทธิพลของมหาสมุทรจะทำให้อุณหภูมิไม่รุนแรงเท่ากับไซบีเรียตอนในก็ตาม โดยฤดูหนาวจะอบอุ่นกว่าในปิตราปัฟลัฟสค์-คัมชัตสกีประมาณ 4 องศา การเปลี่ยนผ่านไปสู่สภาพภูมิอากาศแบบกึ่งขั้วโลกในมหาสมุทรของภูมิภาคตะวันตกเฉียงใต้ของอะแลสกาทางตะวันออกนั้นเห็นได้ชัดเจนมากโดยเฉพาะอย่างยิ่งการมีชั่วโมงแสงแดดที่ต่ำมาก ซึ่งเฉลี่ยเพียงประมาณ 2.8 ชั่วโมงในแต่ละวันเท่านั้นเนื่องจากมีหมอกลงอย่างต่อเนื่องจากความกดอากาศต่ำอะลูเชียนและกระแสน้ำโอยะชิโอทางด้านตะวันต

อุณหภูมิสุดขั้วมีตั้งแต่  โดยเหตุการณ์สุดขั้วดังกล่าวเกิดขึ้นเมื่อล่าสุดเมื่อวันที่ 30 มิถุนายน 1938

## ศาสนา
โบสถ์แห่งแรกของนีคอลสโกเยสร้างขึ้นเพื่ออุทิศแด่นักบุญนิโคลัสและนักบุญบริทุสธิ์แห่งอีร์คุตสค์ ผู้ให้แสงสว่างแก่ไซบีเรีย ถูกสร้างขึ้นในปี 1799 โดยบริษัทรัสเซีย-อเมริกัน อาคารหลังที่สองสร้างขึ้นในช่วงปี 1890 และปิดตัวลงหลังจากการปฏิวัติเดือนตุลาคม จากนั้นจึงถูกใช้เป็นสโมสรท้องถิ่นแล้วจึงเป็น หอพักสงเคราะห์ในภายหลัง อาคารหลังดังกล่าวถูกไฟไหม้ในปี 1983 อย่างไรก็ดี โบสถ์หลังใหม่ถูกสร้างขึ้นในใจกลางหมู่บ้าน ซึ่งเป็นสถานที่ที่ไม่ได้รับผลกระทบจากสึนามิมากนัก โบสถ์หลังใหม่ถูกสร้างสำเร็จขึ้นที่ปิตราปัฟลัฟสค์-คัมชัตสกี ถูกขนย้ายไปยังเกาะ และประกอบขึ้นใหม่ในเดือนกันยายน ค.ศ. 2012

## ดูเพิ่มเติม

* ปรีโอบราเจนสโกเย (แคว้นคัมชัตคา) หมู่บ้านที่เคยมีผู้คนอาศัยอยู่บนเกาะเมดนือ

## อ้างอิง


### แหล่งที่มา

* 

หมวดหมู่:บทความที่มีแหล่งที่มาภาษารัสเซีย (ru)
หมวดหมู่:CS1 แหล่งที่มาภาษารัสเซีย (ru)
หมวดหมู่:CS1 ใช้อักษรภาษารัสเซีย (ru)
หมวดหมู่:Coordinates on Wikidata
หมวดหมู่:หน้าที่ใช้กล่องข้อมูลขอบเขตในแผนที่โดยไม่มีลิงก์รูปร่างในวิกิสนเทศ
หมวดหมู่:ดินแดนคัมชัตคา
กุมภาพันธ์ พ.ศ. 2569

**กุมภาพันธ์ พุทธศักราช 2569** เป็นเดือนที่ 2 ของปี พ.ศ. 2569 วันแรกของเดือนเป็นวันอาทิตย์ วันสุดท้ายของเดือนเป็นวันเสาร์

## [[สถานีย่อย:เหตุการณ์ปัจจุบัน]]

หมวดหมู่:กุมภาพันธ์
*2569-2
ธารหลงแม่

[thumb|200px|ธารหลงแม่ที่เกิดจาก[การกร่อนถอยร่น เกิดภูมิประเทศกิ่วลม]]
[right|thumb|[แม่น้ำเทมส์ในส่วนที่ไหลผ่านช่องว่างโกริง ซึ่งเกิดจากธารหลงแม่]]
**ธารหลงแม่** () เป็นปรากฏการณ์ทางธรณีสัณฐานวิทยา ซึ่งลำน้ำหนึ่งไปตัดตอนแย่งเอาส่วนยอดของลำน้ำอีกสายหนึ่งมาเป็นของตน มักเกิดขึ้นในบริเวณสันปันน้ำที่มีลำน้ำสายใดสายหนึ่งกัดเซาะพื้นที่ได้รวดเร็วกว่าลำน้ำสายอื่นที่อยู่อีกด้านหนึ่งของสันปันน้ำ เมื่อยอดน้ำของทั้งสองสายค่อย ๆ ขยายตัวมาประชิดกัน ระดับของหุบเขาที่สูงต่ำไม่เท่ากันนั้น จะทำให้น้ำจากลำน้ำที่ไหลอยู่ในระดับต่ำกว่า ด้วยเหตุนี้ส่วนยอดของลำน้ำสายที่ไหลอยู่ด้านหนึ่งของสันปันน้ำเดิมจึงไหลเปลี่ยนทิศทางมาผนวกเข้ากับลำน้ำอีกด้านหนึ่งของสันปันน้ำมัน เป็นเหตุให้เกิดสันปันน้ำใหม่ขึ้น

มวลน้ำที่ไหลผ่านลำน้ำที่เกิดธารหลงแม่นั้นอาจเร่งกระบวนการกร่อนและการเกิดภูมิประเทศหุบผาชันหรือโกรกธารได้ อีกทั้งในทางน้ำเดิมอาจพัฒนาต่อจนเกิดภูมิประเทศกิ่วลมได้

## กระบวนการเกิด
ธารหลงแม่สามารถเกิดได้จากหลายสาเหตุ ดังนี้:
*การแปรสัณฐานแผ่นธรณีภาค ซึ่งส่งผลให้บริเวณที่ความลาดชันของพื้นดินเปลี่ยนแปลงไป และลำน้ำเปลี่ยนเส้นทางจากเดิม
* การกั้นน้ำ เช่น จากดินถล่มหรือพืดน้ำแข็ง
*การกร่อน โดยอาจเกิดจากการกร่อนถอยร่นของหุบเขาลำน้ำจนลำน้ำทั้งสองไหลผนวกกัน, จากการกร่อนข้างธารของลำน้ำโค้งตวัด, หรือในภูมิประเทศคาสต์ ซึ่งลำน้ำอาจจมลงหรือไหลอยู่ใต้ดิน แล้วจึงปรากฏขึ้นอีกครั้งในหุบเขาของลำธารใกล้เคียง
* การถอยร่นและการละลายของธารน้ำแข็ง
## ผลกระทบต่อระบบนิเวศน้ำจืด
ธารหลงแม่เป็นปัจจัยสำคัญในการกำหนดรูปร่างแม่น้ำตามหลักชีวภูมิศาสตร์ และการกระจายตัวของปลาน้ำจืดสายพันธุ์ต่าง ๆ 

### ปลาน้ำจืดในประเทศนิวซีแลนด์
การยกตัวทางธรณีวิทยาทางตอนใต้ของเกาะใต้ ส่งผลให้ประชากรปลาวงศ์ Galaxiidae ส่วนหนึ่งถูกแยกออกจาก การเปลี่ยนเส้นทางของแม่น้ำ

## แหล่งอ้างอิง
### อ้างอิง

### บรรณานุกรม
* 
* 

หมวดหมู่:แม่น้ำ
หมวดหมู่:ธรณีสัณฐานธารน้ำ
หมวดหมู่:ธรณีสัณฐานที่เกิดจากการกร่อน
หมวดหมู่:ธรณีสัณฐานวิทยา
หมวดหมู่:คำศัพท์ภูมิศาสตร์
หมวดหมู่:ภูมิศาสตร์
หมวดหมู่:วิทยาศาสตร์โลก
เขตบืยสตรินสกี

**เขตบืยสตรินสกี** () เป็นหนึ่งในสิบเอ็ดเขตการปกครองและเขตเทศบาลของดินแดนคัมชัตคา ประเทศรัสเซีย ตั้งอยู่ทางตอนกลางถึงทางตอนใต้ของดินแดน เขตนี้มีเนื้อที่อยู่ที่  ศูนย์กลางการบริหารของเขตนี้คือหมู่บ้านเอสโซ ประชากรรวมของเขตคือ  โดยประชากรของเอสโซคิดเป็นร้อยละ 78.6 ของประชากรทั้งหมดของเขต 

## สภาพภูมิอากาศ
เขตบืยสตรินสกีมีสภาพภูมิอากาศแบบกึ่งอาร์กติก (*Dfc*) แม้ว่าฤดูหนาวจะไม่หนาวจัดเท่ากับในไซบีเรียตอนใน แต่อุณภูมิของเขตก็อยู่ต่ำกว่าบริเวณชายฝั่งแปซิฟิกของคาบสมุทรคัมชัตคาที่ละติจูดเดียวกันกว่า 8 องศาเซียลเซียส ส่งผลให้ชั้นดินเยือกแข็งคงตัวใต้พื้นดินในบริเวณนั้นมีลักษณะไม่ต่อเนื่อง อย่างไรก็ตาม ปริมาณน้ำฝนในเขตนี้น้อยกว่าบริเวณชายฝั่งแปซิฟิกเป็นอย่างมากอันมีผลมาจากลมชื้นจากทางด้านเหนือของระบบความกดอากาศต่ำอะลูเชียนแห้งไปก่อนที่จะถึงบริเวณนี้

## ประชากร
องค์ประกอบทางชาติพันธุ์เมื่อปี 2020:

* ชาวรัสเซีย – 49.5%
* ชาวอีเวน – 36.7%
* ชาวกอร์ยัก – 5.1%
* ชาวอีเทิลเมน – 2.9%
* ชาวคัมชาดัล – 1.1%
* ชาวชูคอต – 0.4%
* อื่น ๆ – 4.3%

## แหล่งที่มา

* 

## อ้างอิง


หมวดหมู่:CS1 แหล่งที่มาภาษารัสเซีย (ru)
หมวดหมู่:CS1 ใช้อักษรภาษารัสเซีย (ru)
หมวดหมู่:Coordinates on Wikidata
หมวดหมู่:บทความที่มีข้อความภาษารัสเซีย
หมวดหมู่:การปกครองส่วนท้องถิ่นของดินแดนคัมชัตคา
ซบิกนีเยฟ เบรอซินสกี

**ซบิกนีเยฟ กาซีมีแยช เบรอซินสกี** (; 28 มีนาคม ค.ศ. 1928 – 26 พฤษภาคม ค.ศ. 2017) เป็นนักการทูตและนักรัฐศาสตร์ชาวโปแลนด์-อเมริกัน เขาทำหน้าที่เป็นที่ปรึกษาของลินดอน บี. จอห์นสัน ตั้งแต่ ค.ศ. 1966–1968 และเป็นที่ปรึกษาความมั่นคงแห่งชาติของจิมมี คาร์เตอร์ ตั้งแต่ ค.ศ. 1977–1981 ในฐานะนักวิชาการ เขาสังกัดสำนักคิดสัจนิยมในความสัมพันธ์ระหว่างประเทศ โดยยึดมั่นในแนวคิดภูมิรัฐศาสตร์ของแฮลเฟิร์ด แมกคินเดอร์และนิโคลัส เจ. สปีกแมน ในขณะเดียวกันก็มีองค์ประกอบของจิตนิยมเชิงเสรีปรากฏอยู่ในมุมมองของเขาด้วย เขายังเป็นผู้จัดตั้งหลักของคณะมนตรีไตรภาคี

เหตุการณ์สำคัญด้านนโยบายต่างประเทศในระหว่างดำรงตำแหน่งของเขารวมถึง การฟื้นฟูความสัมพันธ์กับสาธารณรัฐประชาชนจีน (และการตัดความสัมพันธ์กับสาธารณรัฐจีนในไต้หวัน) การลงนามในการเจรจาจำกัดอาวุธยุทธศาสตร์ครั้งที่ 2 กับสหภาพโซเวียต การเป็นตัวกลางในการเจรจาข้อตกลงแคมป์เดวิดระหว่างอียิปต์กับอิสราเอล การโค่นล้มพระเจ้าชาห์ โมฮัมหมัด เรซา ปาห์ลาวี ผู้เป็นมิตรกับสหรัฐ และการเริ่มต้นการปฏิวัติอิหร่าน การที่สหรัฐสนับสนุนผู้เห็นต่างในยุโรปตะวันออกและปกป้องสิทธิมนุษยชนเพื่อบั่นทอนอิทธิพลของสหภาพโซเวียต การสนับสนุนนักรบมุญาฮิดีนชาวอัฟกานิสถานเพื่อต่อต้านสาธารณรัฐประชาธิปไตยอัฟกานิสถานซึ่งได้รับการสนับสนุนจากโซเวียต และในที่สุดคือการต่อต้านกองทัพโซเวียตในช่วงสงครามโซเวียต–อัฟกานิสถาน และการลงนามในสนธิสัญญาตอร์ริโฮส-คาร์เตอร์ ซึ่งเป็นการสละการควบคุมคลองปานามาของสหรัฐหลัง ค.ศ. 1999

ทัศนคติส่วนตัวของเขาถูกอธิบายว่าก้าวหน้า มีมุมมองแบบสากล ยึดแนวคิดเสรีนิยม และต่อต้านคอมมิวนิสต์อย่างชัดเจน เขาสนับสนุนการสกัดกั้นอิทธิพลของโซเวียต ให้ความสำคัญกับองค์กรด้านสิทธิมนุษยชน และผลักดันความร่วมมือของตะวันตกให้เข้มแข็ง เขาได้รับการยกย่องว่าเป็นคนมองภาพรวมได้ดี นักวิจารณ์บางส่วนมองว่าเขามีจุดยืนด้านนโยบายต่างประเทศแข็งกร้าว หรือออกแนว "สายเหยี่ยว" ในบางประเด็น เช่น ความสัมพันธ์ระหว่างโปแลนด์กับรัสเซีย

เขาดำรงตำแหน่งศาสตราจารย์โรเบิร์ต อี. ออสกูด (Robert E. Osgood) ด้านนโยบายต่างประเทศของสหรัฐอเมริกาที่วิทยาลัยระหว่างประเทศศึกษาชั้นสูงของมหาวิทยาลัยจอนส์ ฮอปคินส์ เป็นนักวิชาการที่ศูนย์เพื่อยุทธศาสตร์และนานาชาติศึกษา (Center for Strategic and International Studies) และเป็นสมาชิกของคณะกรรมการและสภาต่างๆ มากมาย เขามักปรากฏตัวในฐานะผู้เชี่ยวชาญในรายการ*[[พีบีเอสนิวส์อาวร์|เดอะ นิวส์อาวร์ วิธ จิม แลร์เรอร์]]* (The NewsHour with Jim Lehrer) รายการ*[[ดิส วีก (รายการโทรทัศน์อเมริกัน)|ดิส วีก วิธ คริสชียาน อามานพัวร์]]* (This Week with Christiane Amanpour) ของเอบีซีนิวส์ และรายการมอร์นิง โจ (Morning Joe) ของเอ็มเอสเอ็นบีซี ซึ่งมิกา เบรอซินสกี ลูกสาวของเขาเป็นผู้ร่วมดำเนินรายการ เขาให้การสนับสนุนกระบวนการปราก (Prague Process) ลูกชายคนโตของเขา เอียน เบรอซินสกี เป็นผู้เชี่ยวชาญด้านนโยบายต่างประเทศ และลูกชายคนเล็กของเขา มาร์ก เบรอซินสกี ดำรงตำแหน่งเอกอัครราชทูตสหรัฐอเมริกาประจำโปแลนด์ระหว่าง ค.ศ. 2022–2025 และเอกอัครราชทูตสหรัฐอเมริกาประจำสวีเดนระหว่าง ค.ศ. 2011–2015

## อ้างอิง

หมวดหมู่:บุคคลที่เกิดในปี พ.ศ. 2471
หมวดหมู่:บุคคลที่เสียชีวิตในปี พ.ศ. 2560
หมวดหมู่:นักภูมิรัฐศาสตร์
หมวดหมู่:ศิษย์เก่าจากมหาวิทยาลัยแมคกิลล์
หมวดหมู่:บุคคลที่ได้รับสัญชาติอเมริกัน
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
ฮันส์-ดีทริช เก็นเชอร์

**ฮันส์-ดีทริช เก็นเชอร์** (; 21 มีนาคม ค.ศ. 1927 - 31 มีนาคม ค.ศ. 2016) เป็นรัฐบุรุษชาวเยอรมันและสมาชิกพรรคเสรีประชาธิปไตย ซึ่งดำรงตำแหน่งรัฐมนตรีว่าการกระทรวงมหาดไทยตั้งแต่ ค.ศ. 1969-1974 และดำรงตำแหน่งรัฐมนตรีว่าการกระทรวงการต่างประเทศและรองนายกรัฐมนตรีเยอรมนีตั้งแต่ ค.ศ. 1974-1992 (ยกเว้นช่วงพักสองสัปดาห์ในปี 1982 หลังจากที่พรรคเสรีประชาธิปไตยออกจากคณะรัฐมนตรีชุดที่สามของชมิท) ทำให้เขาเป็นผู้ดำรงตำแหน่งที่ยาวนานที่สุดในทั้งสองตำแหน่ง และเป็นบุคคลเดียวที่ดำรงตำแหน่งใดตำแหน่งหนึ่งภายใต้นายกรัฐมนตรีสองคนของสหพันธ์สาธารณรัฐเยอรมนี ต่อมาใน ค.ศ. 1991 เขาเป็นประธานองค์การว่าด้วยความมั่นคงและความร่วมมือในยุโรป

ในฐานะผู้สนับสนุนแนวคิดการเมืองเชิงปฏิบัติ เก็นเชอร์ได้รับการขนานนามว่าเป็น "ปรมาจารย์แห่งการทูต" เขาได้รับการยกย่องอย่างกว้างขวางว่าเป็นสถาปนิกคนสำคัญของการรวมประเทศเยอรมนี ใน ค.ศ. 1991 เขาได้มีบทบาทสำคัญในการทูตระหว่างประเทศที่เกี่ยวข้องกับการล่มสลายของยูโกสลาเวีย โดยผลักดันให้นานาชาติยอมรับการประกาศเอกราชของโครเอเชีย สโลวีเนีย และสาธารณรัฐอื่น ๆ ได้สำเร็จ เพื่อหยุดยั้ง "แนวโน้มไปสู่เซอร์เบียที่ยิ่งใหญ่กว่า" หลังจากพ้นจากตำแหน่ง เขาทำงานเป็นทนายความและที่ปรึกษาระหว่างประเทศ เขาเป็นประธานสภาความสัมพันธ์ต่างประเทศของเยอรมนี และมีส่วนร่วมกับองค์กรระหว่างประเทศหลายแห่ง และร่วมกับอดีตประธานาธิบดีเช็ก วาตส์ลัฟ ฮาแว็ล เรียกร้องให้สร้างพิพิธภัณฑ์สงครามเย็นในกรุงเบอร์ลิน

## อ้างอิง

หมวดหมู่:รัฐมนตรีว่าการกระทรวงการต่างประเทศเยอรมนี
หมวดหมู่:รองนายกรัฐมนตรีเยอรมนี
หมวดหมู่:เชลยศึกสงครามโลกครั้งที่สองชาวเยอรมันที่ถูกจับโดยสหราชอาณาจักร
หมวดหมู่:เชลยศึกสงครามโลกครั้งที่สองชาวเยอรมันที่ถูกจับโดยสหรัฐ
หมวดหมู่:เฮ็ลมูท โคล
หมวดหมู่:สมาชิกพรรคนาซี
หมวดหมู่:ศิษย์เก่าจากมหาวิทยาลัยไลพ์ซิช
น้ำตกโจน-ตอ

**น้ำตกโจน-ตอ** () หรือ **น้ำตกกลูทอ** (Glue-Thor Waterfall) เป็นน้ำตกที่ตั้งอยู่ใน อำเภอไล่ง์-บแหว่ จังหวัดพะอัน รัฐกะเหรี่ยง ประเทศพม่า ตอนเหนือของเมืองพะอัน ใกล้ชายแดนไทย–พม่า การเดินทางจากพะอันไปยังหมู่บ้านชเวกูนซึ่งอยู่ห่างออกไป 27 ไมล์ (43 กม.) ใช้เวลาขับรถมากกว่า 2 ชั่วโมง จากนั้นเดินทางต่อไปยังหมู่บ้านมไยง์จีงู 13 ไมล์ (20.9 กม.) ซึ่งหมู่บ้านมไยง์จีงูอยู่ห่างจากน้ำตกโจน-ตอ 34 ไมล์ (54 กม.) เนื่องจากหมู่บ้านมไยง์จีงูเป็นเขตมังสวิรัติ จึงไม่อนุญาตให้รับประทานเนื้อสัตว์และปลา รวมถึงดื่มแอลกอฮอล์และเบียร์

วันที่ 21 พฤษภาคม พ.ศ. 2559 เนื่องจากการปะทะกันระหว่างกองกำลังพิทักษ์ชายแดน (BGF) กับ กองทัพกะเหรี่ยงพุทธประชาธิปไตย (DKBA) การเข้าถึงน้ำตกโจน-ตอจึงถูกปิดชั่วคราว และเปิดอีกครั้งในวันที่ 1 มีนาคม พ.ศ. 2561 ซึ่งตรงกับวันเพ็ญเดือนดะบ้อง น้ำตกโจน-ตอได้รับความนิยมจากนักท่องเที่ยวในประเทศมาตั้งแต่ปี พ.ศ. 2558 เนื่องจากมีสภาพอากาศคงที่ตลอดทั้งปีและป่าธรรมชาติยังคงสภาพสมบูรณ์ มีนักท่องเที่ยวมาเยี่ยมชมเฉลี่ยวันละกว่า 200 คน และมากกว่า 1,000 คนในช่วงสุดสัปดาห์และวันหยุดยาว 

## อ้างอิง

หมวดหมู่:รัฐกะเหรี่ยง
จ
เอสโซ (หมู่บ้าน)

**เอสโซ** () เป็นหมู่บ้านในดินแดนคัมชัตคา ประเทศรัสเซีย เป็นศูนย์กลางการบริหารของเขตบืยสตรินสกี หมู่บ้านแห่งนี้ได้รับการขนานามว่าเป็นหนึ่งในหมู่บ้านที่สวยงามที่สุดในรัสเซีย

## ลักษณะทางภูมิศาสตร์
เอสโซตั้งอยู่บริเวณตอนกลางของคาบสมุทรคัมชัตคา ห่างจากเมืองปิตราปัฟลัฟสค์-คัมชัตสกีออกไปประมาณ  และห่างจากนครมอสโกออกไป  หมู่บ้านแห่งนี้ตั้งอยู่บริเวณจุดบรรจบกันของแม่น้ำบืยสตรายาและแม่น้ำอุกซิชัน

## สถานที่ท่องเที่ยว
เอสโซมีสถานที่น่าสนใจหลายแห่ง ทำให้เป็นที่ดึงดูดโดยนักท่องเที่ยว ซึ่งรวมถึงบ่อน้ำพุร้อนที่อยู่ใกล้กับขอบหมู่บ้าน โดยอุณหภูมิของบ่อนั้นมักจะสูงถึง  น้ำพุร้อนบ่อนั้นยังให้ความร้อนแก่สระว่ายน้ำกลางแจ้งในส่วนกลางของหมู่บ้านอีกด้วย นอกจากน้ำพุร้อนแล้ว เอสโซยังเป็นที่ตั้งของพิพิธภัณฑ์ชาติพันธุ์วิทยาแห่งเดียวของคัมชัตคา โดยพิพิธภัณฑ์แห่งนี้บันทึกประเพณีและสถาปัตยกรรมของชนพื้นเมืองอีเวนและกอร์ยัก รวมถึงของชาวรัสเซียและคอสแซ็กที่มาตั้งถิ่นฐานอยู่ ณ บริเวณนั้นด้วยเช่นกัน

## สภาพภูมิอากาศ
สภาพภูมิอากาศของเอสโซสามารถจัดอยู่ในประเภทกึ่งอาร์กติกหรือ *Dfc* ตามการแบ่งเขตภูมิอากาศแบบเคิพเพิน

## อ้างอิง

หมวดหมู่:บทความที่มีแหล่งที่มาภาษารัสเซีย (ru)
หมวดหมู่:CS1 แหล่งที่มาภาษารัสเซีย (ru)
หมวดหมู่:Coordinates on Wikidata
หมวดหมู่:ดินแดนคัมชัตคา
ดารา (นักร้องชาวบัลแกเรีย)

**ดารีนา นีโกลาเอวา โยโตวา** (, เกิดวันที่ 9 กันยายน ค.ศ. 1998) หรือชื่อในวงการ **ดารา** () เป็นนักร้องชาวบัลแกเรีย เธอเริ่มเป็นที่รู้จักภายหลังเข้ารอบชิงชนะเลิศในรายการ *[[ดิเอกซ์แฟกเตอร์|ดิเอ็กซ์แฟกเตอร์ บัลแกเรีย]]* เมื่อปลายปี ค.ศ. 2015 ปัจจุบันเธออยู่ในสังกัดค่ายเพลงเวอร์จิเนียเรเคิดส์ และในปี 2016 เธอได้วางจำหน่ายเพลง "คโวเนชู" เป็นซิงเกิลแรก เธอจะเป็นตัวแทนของในการประกวดเพลงยูโรวิชันปี 2026

## อาชีพ
### ค.ศ.2015–16: ''ดิเอ็กซ์แฟกเตอร์''
ดารีนาเกิดเมื่อวันที่ 9 กันยายน ค.ศ. 1998 ในวาร์นา เมื่อปี 2015 เธอเข้าร่วมรายการ ดิเอ็กซ์แฟกเตอร์ บัลแกเรีย โดยได้รับอันดับที่สาม และมีคริสโคเป็นผู้ช่วย

### ค.ศ. 2016–ปัจจุบัน: อาชีพช่วงแรก
หลังจากออกจากรายการดิเอ็กซ์แฟกเตอร์ ดารีนาได้เซ็นสัญญากับค่ายเพลงเวอร์จิเนียเรเคิดส์ของบัลแกเรีย และใช้ชื่อในวงการ *ดารา* ต่อมาในช่วงฤดูร้อนปี 2016 เธอได้วางจำหน่ายเพลง "คโวเนชู" ซิงเกิลแรก พร้อมทั้งเผยแพร่มิวสิกวิดีโอประกอบเพลงนั้น ไม่กี่สัปดาห์ต่อมา ซิงเกิลนี้ก็ขึ้นอันดับหนึ่งในชาร์ตเพลงของบัลแกเรีย นอกจากนี้เธอยังได้วางจำหน่ายเพลงนี้ฉบับภาษาอังกฤษในชื่อ "ออนทูยู" เมื่อวันที่ 29 กันยายน เพื่อเจาะกลุ่มผู้ฟังทั่วโลก

เมื่อวันที่ 12 มีนาคม ค.ศ. 2017 ดารีนาวางจำหน่ายเพลง "รอเดนาตาคาวา" เป็นซิงเกิลที่สอง พร้อมกับเผยแพร่มิวสิกวิดีโอ ต่อมาเมื่อวันที่ 21 กรกฎาคม เธอปรากฏตัวในฐานะศิลปินรับเชิญครั้งแรกในซิงเกิล "นยามาดาซีตรากเนชซดรัก" โดยปลาเมนแอนด์อีโว ร่วมกับปาเวลล์และเวนชี เวนช์ เมื่อวันที่ 29 กันยายน ดารีนาได้วางจำหน่าย "เนได" เป็นซิงเกิลที่สามพร้อมกับมิวสิกวิดีโอในยูทูบ เมื่อวันที่ 20 มิถุนายน ค.ศ. 2018 ดารีนาได้ปล่อยซิงเกิลที่สี่ของเธอในชื่อ "วเซนาเมน" พร้อมกับมิวสิกวิดีโอ

ในช่วงต้นปี 2020 ดารีนาได้เข้าร่วมแข่งขันในรายการโทรทัศน์ ** ซึ่งเป็น *[[ยัวร์เฟสซาวนด์สฟามิลลาร์]]* ในฉบับบัลแกเรีย โดยได้อันดับที่สาม

ตั้งแต่ปี 2021 ดารีนาเป็นโค้ชในรายการ "เดอะวอยซ์ออฟบัลแกเรีย" ต่อมาเมื่อปี 2022 ในฤดูกาลที่เก้า แจ็กคลิน ทาร์ราคซี ศิลปินในทีมของดารีนา ได้ชนะการแข่งขัน ทำให้ดารีนาเป็นโค้ชผู้ชนะ ต่อมาในฤดูกาลที่ 11 เมื่อปี 2024 สลาเวีย อิวาศิลปินในทีมของดารีนา ได้ชนะการแข่งขัน ทำให้ดารีนาเป็นโค้ชผู้ชนะอีกครั้ง

เมื่อวันที่ 7 มีนาคม ค.ศ. 2022 ดารีนาประกาศวางจำหน่าย "รอเดนาตาคาวา" เป็นอัลบั้มแรกของเธอซึ่งมีกำหนดวางจำหน่ายในวันที่ 20 เมษายน 2022 พร้อมกับคอนเสิร์ตเปิดตัวอัลบั้มที่จอยสเตชันในโซเฟีย

ในเดือนมีนาคม ค.ศ. 2023 ไค ได้เผยแพร่เพลง "โรเวอร์" ซึ่งเป็นการนำเพลง "มิสเตอร์โรเวอร์" ต้นฉบับของดารีนามาทำใหม่ ต่อมาในช่วงฤดูร้อนของปี 2024 เธอเข้าร่วมการแข่งขันในรายการ *[[แดนซิงสตาร์ส (ซีรีส์โทรทัศน์บัลแกเรีย)|แดนซิงสตาร์ส]]* โดยเธอได้รับอันดับที่สอง

### ค.ศ. 2026: การประกวดเพลงยูโรวิชัน
ดารีนาจะเป็นตัวแทนของในการประกวดเพลงยูโรวิชันปี 2026 ภายหลังชัยชนะในนาซีโอนาลนาตาเซเลคซียาด้วย 30 คะแนน

## อ้างอิง

หมวดหมู่:นักร้องชาวมอนเตเนโกรในศตวรรษที่ 21
หมวดหมู่:บุคคลที่ยังมีชีวิตอยู่
หมวดหมู่:ผู้เข้าประกวดการประกวดเพลงยูโรวิชันปี 2026
แมคโอเอสเท็นเซิร์ฟเวอร์

**แมคโอเอสเท็นเซิร์ฟเวอร์** () คือชุดระบบปฏิบัติการเซิร์ฟเวอร์เสมือนยูนิกซ์ที่พัฒนาโดยแอปเปิล โดยใช้แมคโอเอสเป็นพื้นฐาน ซึ่งปัจจุบันได้ยุติการพัฒนาไปแล้ว ระบบนี้มีฟังก์ชันการทำงานของเซิร์ฟเวอร์และเครื่องมือบริหารจัดการระบบ รวมถึงเครื่องมือในการจัดการทั้งคอมพิวเตอร์ที่ใช้แมคโอเอสและอุปกรณ์ที่ใช้ไอโอเอส บริการเครือข่าย เช่น ตัวแทนถ่ายโอนไปรษณีย์ เซิร์ฟเวอร์เอเอฟพีและเอสเอ็มบี เซิร์ฟเวอร์แอลแดป และเซิร์ฟเวอร์ชื่อโดเมน ตลอดจนแอปพลิเคชันเซิร์ฟเวอร์ต่าง ๆ รวมทั้งเว็บเซิร์ฟเวอร์ ฐานข้อมูล และเซิร์ฟเวอร์ปฏิทิน

ตั้งแต่โอเอสเท็น ไลออนเป็นต้นมา แอปเปิลได้หยุดจำหน่ายระบบปฏิบัติการเซิร์ฟเวอร์แบบสแตนด์อโลน และหันมาจำหน่ายแอปพลิเคชันเสริมสำหรับเซิร์ฟเวอร์ในชื่อ **โอเอสเท็นเซิร์ฟเวอร์** (OS X Server) และต่อมาคือ **แมคโอเอสเซิร์ฟเวอร์** (macOS Server) ซึ่งจำหน่ายผ่านแมคแอปสโตร์แทน แอปพลิเคชันเซิร์ฟเวอร์นี้ขาดคุณลักษณะหลายอย่างจากแมคโอเอสเท็นเซิร์ฟเวอร์ และรุ่นต่อมาของแอปนี้มีเพียงฟังก์ชันที่เกี่ยวข้องกับการจัดการผู้ใช้และกลุ่ม เอกแซน (Xsan) และการจัดการอุปกรณ์เคลื่อนที่ผ่านโปรไฟล์เท่านั้น แอปเซิร์ฟเวอร์ถูกยกเลิกเมื่อวันที่ 21 เมษายน ค.ศ. 2022 และแอปเปิลกล่าวว่ารุ่นต่อมาของแมคโอเอสจะยกเลิกการสนับสนุนแอปนี้เช่นกัน

## อ้างอิง

## แหล่งข้อมูลอื่น
*Apple – macOS Server
*Official feedback page
*Apple Introduces Mac OS X Server – Apple press release
*Major Mac OS X Server v10.1 Update Now Available – Apple press release
*Apple Announces Mac OS X Server “Jaguar”, World’s Easiest-to-Manage UNIX-Based Server Software – Apple press release
*Apple Announces Mac OS X Server “Panther” – Apple press release
*Apple Announces Mac OS X Server “Tiger” – Apple press release
*Apple Announces New Mac OS X Server "Leopard" Features – Apple press release
*Apple Introduces Mac OS X Server Snow Leopard – Apple press release

หมวดหมู่:แมคโอเอส
เทเรซา กัลลาเกอร์

**เทเรซา กัลลาเกอร์** () เป็นนักแสดงชาวบริติช เธอเป็นที่รู้จักกันดีในบทบาทของ นิโคล วัตเตอร์สัน ในการ์ตูนซิตคอมแอนิเมชันเรื่อง*[[โลกสุดอัศจรรย์ของกัมบอล]]*ทางช่องการ์ตูนเน็ตเวิร์ค

## อาชีพ
กัลลาเกอร์เป็นที่รู้จักจากบทบาทเอลเลน สมิธในซีรีส์ *[[The Bill]]* รวมถึงการปรากฏตัวทางวิทยุในเรื่อง *[[No Commitments]]*, *[[Salem's Lot (radio drama)|Salem's Lot]]* และ *[[Memorials to the Missing]]* นอกจากนี้เธอยังรับบทเป็นซาราห์ในเรื่อง *[[Footballers' Wives]]* และอลิสัน แคนนิงในเรื่อง *[[Casualty (TV series)|Casualty]]*

เธอเคยเป็นพิธีกรรายการเด็กทางช่อง Children's BBC ในชื่อรายการ *[[Playdays]]* และได้พากย์เสียงให้กับซีรีส์สำหรับเด็กอีกหลายเรื่อง เช่น *[[The Mr. Men Show]]*, *[[Alphablocks]]*, *[[Numberblocks]]* และ *[[Octonauts]]*

เธอมีผลงานในการพากย์เสียงภาษาอังกฤษให้กับภาพยนตร์อนิเมะหลายเรื่อง เช่น *[[Laughing Target]]*, *[[X (anime)|X]]*, *[[Bounty Dog]]*, *[[Demon City Shinjuku]]* และ *[[Cyber City Oedo 808]]* ต่อมา กัลลาเกอร์ได้กลับมาพากย์เสียงอนิเมะอีกครั้งในซีรีส์ทางโทรทัศน์เรื่อง *[[Ronja, the Robber's Daughter (2014 TV series)|Ronja, the Robber's Daughter]]* ฉบับพากย์ภาษาอังกฤษ

ใน ค.ศ. 2003 เธอได้พากย์เสียงเป็นอมาเลียตัวเอกหญิงในบทละครเรื่อง *[[The Darker Face of the Earth]]* ของ Rita Dove โดยแสดงร่วมกับ Chiwetel Ejiofor ในฉบับละครวิทยุของ BBC ใน ค.ศ. 2010 เธอพากย์เสียงเป็นเฟิร์นเดอะกรีนแฟรี, พระราชินีไททาเนีย และคุณนายวอล์กเกอร์ในภาพยนตร์เรื่อง *Rainbow Magic: Return to Rainspell Island* เวอร์ชันสหราชอาณาจักร

ตั้งแต่ ค.ศ. 2011 ถึง ค.ศ. 2019 กัลลาเกอร์ได้พากย์เสียงเป็นนิโคล วัตเตอร์สันแม่ของตัวเอกในซีรีส์แอนิเมชันทางช่อง Cartoon Network เรื่อง *[[โลกสุดอัศจรรย์ของกัมบอล]]* และเธอได้กลับมารับบทเดิมอีกครั้งใน ค.ศ. 2025 ในฤดูกาลที่ 7

ใน ค.ศ. 2015 เธอพากย์เสียงเป็นอีโอเอสรวมถึงตัวละครสมทบอื่น ๆ ในเรื่อง *[[Thunderbirds Are Go (TV series)|Thunderbirds Are Go]]* และยังพากย์เสียงวอยซ์ทรัมเปตและทิดดลีทับบีส์ในเรื่อง *[[Teletubbies]]* ฉบับรีบูต ค.ศ. 2015

กัลลาเกอร์ยังมีผลงานลงเสียงพากย์อื่น ๆ อีกมากมาย ทั้งในวิดีโอเกม, โฆษณา, ละครวิทยุ, ละครวิทยุของ BBC และหนังสือเสียง เช่น หนังสือหลายเล่มของ Meg Cabot และหนังสือเสียงฉบับดัดแปลงจากนวนิยายของ Charles Dickens เรื่อง *[[Bleak House]]* ใน ค.ศ. 2007 ซึ่งได้รับเลือกให้เป็นหนังสือเสียงแห่งปีโดยหนังสือพิมพ์เดอะไทมส์ ในฐานะสมาชิกของ BBC Radio Drama Company เธอยังเป็นผู้อ่านในช่วง *[[Book of the Week]]* และ *[[Book at Bedtime]]* ทางสถานีวิทยุ BBC Radio 4 อีกด้วย

## ผลงานภาพยนตร์
### รายการวิทยุ

### รายการโทรทัศน์

### ภาพยนตร์

### วิดีโอเกม

## อ้างอิง

## แหล่งข้อมูลอื่น
* 
* 
* Teresa Gallagher – Radio
* 

หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์ชาวสหราชอาณาจักร
ช่องทดลองแพร่ภาพโทรทัศน์ความละเอียดสูงซีซีทีวี

**ช่องทดลองแพร่ภาพโทรทัศน์ความละเอียดสูงซีซีทีวี** (; ) เป็นช่องรายการทดลองที่ออกอากาศด้วยรูปแบบความละเอียดสูง 1080i ซึ่งสถานีวิทยุโทรทัศน์กลางแห่งประเทศจีน (CCTV) เปิดสถานีเมื่อ ค.ศ. 1999 เป็นช่องโทรทัศน์ความละเอียดสูงช่องแรกในภูมิภาคต้าจงหฺวา (Greater China) และเป็นช่องโทรทัศน์ความละเอียดสูงภาษาจีนช่องแรกของโลก อีกทั้งยังเป็นช่องรายการเดียวของซีซีทีวีในขณะนั้นที่ไม่ใช้คำว่า 中央电视台 เป็นสัญญาณเรียกขาน

## ประวัติศาสตร์
* กุมภาพันธ์ ค.ศ. 1999 องค์การบริหารวิทยุและโทรทัศน์แห่งรัฐจีนได้จัดทำแผนการถ่ายทอดสัญญาณโทรทัศน์ความละเอียดสูง (HDTV) ในวาระฉลองครบรอบ 50 ปีวันชาติ และมอบหมายให้สถาบันวิทยาศาสตร์การแพร่ภาพกระจายเสียงร่วมกับสถานีวิทยุโทรทัศน์กลางแห่งประเทศจีนเป็นผู้ดำเนินการ
* กันยายน ค.ศ. 1999 สถาบันวิทยาศาสตร์การแพร่ภาพกระจายเสียงได้ติดตั้งจุดรับสัญญาณจำนวน 50 จุดในปักกิ่งเพื่อเตรียมพร้อมสำหรับการรับสัญญาณโทรทัศน์ความละเอียดสูงที่ส่งสัญญาณมาจากหอส่งสัญญาณโทรทัศน์กลาง(Central TV Tower)
* 1 ตุลาคม ค.ศ. 1999 เวลา 08.00 น. เริ่มออกอากาศอย่างเป็นทางการผ่านหอส่งสัญญาณโทรทัศน์กลางในช่องสัญญาณที่ 43 (มาตรฐานจีน ซึ่งจะใช้มาตรฐานเดียวกันต่อจากนี้ โดยใช้การมอดูเลตแบบ QAM) และช่องสัญญาณที่ 45 (ใช้การมอดูเลตแบบ 8VSB) รายการแรกคือการถ่ายทอดสดพิธีตรวจพลสวนสนามเนื่องในโอกาสครบรอบ 50 ปีวันชาติ และในคืนวันเดียวกันนั้นยังมีการถ่ายทอดสดงานกาล่าฉลองวันชาติ ณ จัตุรัสเทียนอันเหมิน
* ตั้งแต่วันที่ 2 ตุลาคมค.ศ. 1999 เริ่มนำเทปบันทึกภาพขบวนพาเหรดเฉลิมฉลองและงานกาล่ามาแพร่ภาพซ้ำ และคงไว้ซึ่งการออกอากาศรายการในทุก ๆ วัน
* กุมภาพันธ์ ค.ศ. 2000 ทดลองแพร่ภาพในเชินเจิ้น
* กุมภาพันธ์ ค.ศ. 2001 เพิ่มเวลาการออกอากาศเป็น 6 ชั่วโมงต่อวันเพื่อสนับสนุนการเสนอตัวเป็นเจ้าภาพโอลิมปิกของปักกิ่ง

## อ้างอิง

หมวดหมู่:ช่องโทรทัศน์ของสถานีวิทยุโทรทัศน์กลางแห่งประเทศจีนที่ยุติการออกอากาศ
หมวดหมู่:สถานีโทรทัศน์หรือช่องโทรทัศน์ที่ก่อตั้งในปี พ.ศ. 2542
อีเอฟแอลลีกทู ฤดูกาล 2025–26

**อีเอฟแอลลีกทู ฤดูกาล 2025–26** (เรียกอย่างเป็นทางการว่า สกายเบต ลีกทู เนื่องจากเหตุผลด้านผู้สนับสนุน) เป็นฤดูกาลที่ 22 ของการแข่งขันอีเอฟแอลลีกทูภายใต้ชื่อปัจจุบัน และเป็นฤดูกาลที่ 34 ภายใต้รูปแบบการแข่งขันในปัจจุบัน

## บุคลากรและผู้สนับสนุน

## ตารางคะแนน




## อ้างอิง

หมวดหมู่:อีเอฟแอลลีกทู
เมนทูโฮเทป

**เมนทูโฮเทป** (หรือ **มอนทูโฮเทป**) เป็นชื่อในภาษาอียิปต์โบราณ หมายความว่า “*เทพ[[มอนทู]]ทรงพอพระทัย*” และอาจหมายถึง:

## ผู้ปกครอง
* เมนทูโฮเทปที่ 1 เป็นเจ้าเมืองธีบส์ในสมัยช่วงระหว่างกลางที่หนึ่ง และเป็นฟาโรห์พระองค์แรกของราชวงศ์ที่สิบเอ็ด
* เมนทูโฮเทปที่ 2 เป็นผู้ทรงรวมดินแดนอียิปต์เป็นปึกแผ่นอีกครั้งในตอนปลายช่วงระหว่างกลางที่หนึ่ง จึงเป็นผู้เริ่มต้นสมัยราขอาณาจักรกลางแห่งอียิปต์
* เมนทูโฮเทปที่ 3 เป็นผู้สืบราชบัลลังก์ต่อจากฟาโรห์เมนทูโฮเทปที่ 2
* เมนทูโฮเทปที่ 4 เป็นผู้สืบราชบัลลังก์ต่อจากฟาโรห์เมนทูโฮเทปที่ 3 อาจทรงถูกโค่นพระราชบัลลังก์โดยฟาโรห์อเมนเอมฮัตที่ 1 ซึ่งเป็นทรงผู้ก่อตั้งราชวงศ์ที่สิบสองแห่งอียิปต์
* เมนทูโฮเทปที่ 5 เป็นผู้ปกครองในช่วงปลายราชวงศ์ที่สิบสามในช่วงสมัยช่วงระหว่างกลางที่สอง
* เมนทูโฮเทปอิ เป็นผู้ปกครองราชวงศ์ที่สิบหกในอียิปต์บนในช่วงสมัยช่วงระหว่างกลางที่สอง
* เมนทูโฮเทปที่ 6 เป็นผู้ปกครองในช่วงปลายราชวงศ์ที่ 16

## อื่น ๆ
* เมนทูโฮเทป (อัครมหาเสนาบดี)
* เมนทูโฮเทป (พระราชินี)
* เมนทูโฮเทป (เทพบิดร) เป็นพระราชบิดาของฟาโรห์โซเบกโฮเทปที่ 3
วิกิฟังก์ชันส์

**วิกิฟังก์ชันส์** () เป็นแค็ตตาล็อกฉบับแก้ไขร่วมกันของฟังก์ชันคอมพิวเตอร์ เพื่อส่งเสริมการสร้าง การปรับเปลี่ยน และการนำรหัสต้นฉบับกลับมาใช้ใหม่ โครงการนี้มีความเกี่ยวข้องอย่างใกล้ชิดกับวิกิพีเดียนามธรรม ซึ่งเป็นส่วนต่อขยายของวิกิสนเทศที่มีเป้าหมายเพื่อสร้างวิกิพีเดียเวอร์ชันที่ไม่ขึ้นกับภาษา โดยใช้ข้อมูลที่มีโครงสร้างของวิกิสนเทศเอง เดิมโครงการนี้ใช้ชื่อชั่วคราวว่า "วิกิแลมบ์ดา" () ก่อนจะมีการประกาศชื่อถัดมาอย่างเป็นทางการว่า "วิกิฟังก์ชันส์" เมื่อวันที่ 22 ธันวาคม ค.ศ. 2020 หลังจากเสร็จสิ้นการประกวดตั้งชื่อ วิกิฟังก์ชันส์ถือเป็นโครงการของวิกิมีเดียโครงการแรกที่เปิดตัวนับตั้งแต่การเปิดตัวของวิกิสนเทศใน ค.ศ. 2012 หลังจากผ่านการพัฒนามาเป็นเวลา 3 หน่วย วิกิฟังก์ชันส์ได้เปิดตัวอย่างเป็นทางการในเดือนกรกฎาคม ค.ศ. 2023

## อ้างอิง

## แหล่งข้อมูลอื่น
* 
*  on Meta-Wiki
* Project updates
**  — 2020 to January 2024
** on Wikifunctions — from February 2024

หมวดหมู่:เว็บเชิงความหมาย
หมวดหมู่:รหัสต้นทาง
หมวดหมู่:โครงการของมูลนิธิวิกิมีเดีย
หมวดหมู่:วิกิสนเทศ
รายชื่อหนังสือพิมพ์ในประเทศเกาหลีเหนือ

มีหนังสือพิมพ์หลักประมาณ 12 ฉบับที่ตีพิมพ์ในประเทศเกาหลีเหนือและยังมีฉบับย่อยอื่น ๆ อีกเป็นจำนวนมาก หนังสือพิมพ์ที่สำคัญที่สุดคือ*[[โรดงชินมุน]]* ของพรรคแรงงานเกาหลี *[[โชซ็อนอินมินกุน]]* ของกองทัพประชาชนเกาหลี และ*[[ช็องนย็อนจ็อนวี]]* ของสันนิบาตเยาวชนรักชาติสังคมนิยม

## รายชื่อ

### ทั่วไป
***' ()
*''[[ช็อลโดชินมุน]]'' ()
*''[[ช็องนย็อนจ็อนวี]]'' ของคณะกรรมการกลาง[[สันนิบาตเยาวชนรักชาติสังคมนิยม]]
*''[[โชซ็อนอินมินกุน]]'' หนังสือพิมพ์ทางการของ[[กองทัพประชาชนเกาหลี]]
*[[สำนักข่าวเกาหลี]] ([[โชซ็อนทงชิน]], 조선통신)
*''[[มินจูโชซ็อน]]'' หนังสือพิมพ์ทางการของ[[คณะรัฐมนตรีเกาหลีเหนือ]]และ[[สมัชชาประชาชนสูงสุด#คณะกรรมาธิการสามัญ|คณะกรรมาธิการสามัญประจำสมัชชาประชาชนสูงสุด]]
***' ()
**[[โรดงช็องนย็อน]]* ()
**[[โรดงชินมุน]]* สื่อทางการของคณะกรรมการกลางพรรคแรงงานเกาหลี ถือเป็นแหล่งข้อมูลที่แสดงทัศนะอย่างเป็นทางการของเกาหลีเหนือในหลายประเด็น มีทั้งภาษาเกาหลีและภาษาอังกฤษ
**[[โรดงจาชินมุน]]* ของคณะกรรมการกลางสหพันธ์สหภาพแรงงานแห่งประเทศเกาหลี
**[[คโยว็อนชินมุน]]* () วารสารทางการของกระทรวงศึกษาธิการและสหภาพครู
*คโยยุกชินมุน
### นิตยสารสำหรับวัยรุ่นและเด็ก
*** () สำหรับนักเรียนมัธยมต้นในสันนิบาตเยาวชนรักชาติสังคมนิยม
**ซนนย็อนชินมุน* () สำหรับเด็กอายุ 7 ถึง 13 ปี

### หนังสือพิมพ์รายวันระดับนคร-จังหวัด
**[[แคซ็องชินมุน]]*
**[[คังว็อนอิลโบ]]*
**[[ฮัมบุกอิลโบ]]*
**[[ฮันนัมอิลโบ]]*
**[[ฮวังบุกอิลโบ]]*
**[[ชากังอิลโบ]]*
**[[พย็องบุกอิลโบ]]*
**[[พย็องนัมอิลโบ]]*
**[[พย็องยังชินมุน]]* ของคณะกรรมการพรรคแรงงานเกาหลีประจำเทศบาลกรุงเปียงยาง
:**[[เดอะเปียงยางไทมส์]]*
**[[รยังกังอิลโบ]]*
**[[ฮวังนัมอิลโบ]]*

### เผยแพร่ในต่างประเทศ
**[[โชซ็อนชินโบ]]* หนังสือพิมพ์ทางการของชงรย็อน
**[[มินจกชีโบ]]*
**[[ริมจินกัง]]* (สิ่งพิมพ์อย่างไม่เป็นทางการและเป็นส่วนตัว)

## ดูเพิ่ม
* รายชื่อนิตยสารในประเทศเกาหลีเหนือ
* รายชื่อหนังสือพิมพ์ในประเทศเกาหลี
* สื่อมวลชนในประเทศเกาหลีเหนือ
* 
* รายชื่อหนังสือพิมพ์ในประเทศเกาหลีใต้

## อ้างอิง

เกาหลีเหนือ

หนังสือพิมพ์
หนังสือพิมพ์
พย็องยังชินมุน

***พย็องยังชินมุน*** (; ) เป็นหนังสือพิมพ์ของประเทศเกาหลีเหนือที่ก่อตั้งเมื่อ 1 มิถุนายน ค.ศ. 1957 โดยคิม อิล-ซ็อง เปิดตัวฉบับออนไลน์เมื่อวันที่ 1 มกราคม ค.ศ. 2005 ตีพิมพ์โดยคณะกรรมการพรรคแรงงานเกาหลีประจำเทศบาลกรุงเปียงยาง สัปดาห์ละหกฉบับ ภายใต้การดูแลของบรรณาธิการซง รัก-กยุน แม้ในทางเทคนิคจะเป็นหนังสือพิมพ์ท้องถิ่น แต่มีการจัดจำหน่ายไปทั่วประเทศและมีเนื้อหาครอบคลุมข่าวสารจากภูมิภาคอื่นด้วย ฉบับพิมพ์มีความยาวสี่หน้า มียอดจำหน่าย 4.3 ล้านฉบับ โดยมี*[[เดอะเปียงยางไทมส์]]* (*The Pyongyang Times*) เป็นฉบับภาษาต่างประเทศ

## ดูเพิ่ม
*รายชื่อหนังสือพิมพ์ในประเทศเกาหลีเหนือ
*สื่อในเกาหลีเหนือ

## อ้างอิง

หมวดหมู่:ก่อตั้งในประเทศเกาหลีเหนือในปี พ.ศ. 2500
หมวดหมู่:หนังสือพิมพ์คอมมิวนิสต์
หมวดหมู่:หนังสือพิมพ์ภาษาเกาหลี
หมวดหมู่:สื่อมวลชนในเปียงยาง
หมวดหมู่:หนังสือพิมพ์ที่ก่อตั้งในปี พ.ศ. 2500
หมวดหมู่:หนังสือพิมพ์ที่ตีพิมพ์ในประเทศเกาหลีเหนือ
หมวดหมู่:สิ่งพิมพ์ของพรรคแรงงานเกาหลี
ตำบลตานิม

**ตานิม** เป็นตำบลในอำเภอบางปะหัน จังหวัดพระนครศรีอยุธยา เดิมมีฐานะเป็นสภาตำบล ต่อมาจัดตั้งเป็นองค์การบริหารส่วนตำบล ปัจจุบันอยู่ในความดูแลของเทศบาลตำบลตานิม พื้นที่มีการพัฒนาอย่างรวดเร็วเนื่องจากมีทางหลวงแผ่นดินหมายเลข 32 และทางหลวงแผ่นดินหมายเลข 33 ผ่านกลางพื้นที่ ทำให้มีการขยายตัวด้านโรงงานอุตสาหกรรม ร้านค้า ปั๊มน้ำมัน รวมทั้งแหล่งที่อยู่อาศัยใหม่  

## ที่ตั้งและอาณาเขต
ตำบลตานิม มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลหันสัง และตำบลทางกลาง
* **ทิศตะวันออก** ติดต่อกับตำบลเสาธง
* **ทิศใต้** ติดต่อกับตำบลบางนางร้า
* **ทิศตะวันตก** ติดต่อกับตำบลบ้านม้า
## ประวัติ
พื้นที่เดิมเป็นหมู่บ้านในตำบลบางนางร้า อำเภอบางปะหัน มณฑลอยุธยา ได้ชื่อตามนายนิ่ม ศรีวิไลลักษณ์ ซึ่งพามาตั้งบ้านเรือนบริเวณนี้ เดิมมีเพียง 2-3 หลังคาเรือน เมื่อเริ่มมีประชาชนมากขึ้น จึงสร้างวัดในปี พ.ศ. 2322 เรียกกันว่า "วัดตานิ่ม" ก่อนกร่อนเสียงเหลือเป็น วัดตานิม เช่นเดียวกับชื่อหมู่บ้าน จึงเรียกกันว่า *ตานิม* และได้แยกตั้งออกเป็นตำบลตานิมในปี พ.ศ. 2449 

ต่อมาเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย ได้ยุบตำบลตานิมที่มีเพียง 4 หมู่บ้านไปรวมกับตำบลบางนางร้าเพื่อประหยัดงบประมาณ ก่อนที่ พ.ศ. 2490 ได้นำพื้นที่ที่เคยยุบรวม คือ หมู่ที่ 6-9 ของตำบลบางนางร้า มาตั้งเป็น ตำบลตานิม โดยมีพื้นที่ 4 หมู่บ้านดังเดิม 

## การปกครองส่วนภูมิภาค

### การปกครองส่วนภูมิภาค
ตำบลตานิมแบ่งพื้นที่การปกครองออกเป็น 4 หมู่บ้าน ได้แก่

* **หมู่ที่ 1** บ้านตานิม
* **หมู่ที่ 2** บ้านตานิม
* **หมู่ที่ 3** บ้านตานิม
* **หมู่ที่ 4** บ้านแจ้ง

## อ้างอิง

ตานิม
มาริโอคาร์ตเวิลด์

() เป็นเกมแข่งรถโกคาร์ตที่พัฒนาโดย นินเท็นโด อีพีดี สำหรับ นินเท็นโด สวิตช์ 2 ในปี ค.ศ. 2025 เช่นเดียวกับเกมมาริโอคาร์ต ภาคก่อน ๆ ผู้เล่นจะควบคุมตัวละครจาก*[[มาริโอ (แฟรนไชส์)|มาริโอ]]*ในการแข่งขันกับคู่แข่ง ภาค*เวิลด์* นำเสนอการออกแบบและโหมดโอเพ่นเวิลด์ เทคนิคการขับขี่แบบออฟโรด โหมดคัดออก และชุดแต่งกายที่ปลดล็อกได้สำหรับตัวละครที่เล่นได้ การแข่งขันรองรับผู้เล่นได้สูงสุดถึง 24 คน มากกว่าเกม มาริโอคาร์ตภาคก่อน ๆ ถึงสองเท่า 

อีพีดีเริ่มพัฒนา*มาริโอคาร์ตเวิลด์*สำหรับ นินเท็นโด สวิตช์ ในปี 2017 ไม่นานก่อนการวางจำหน่าย*[[มาริโอคาร์ต 8|มาริโอคาร์ต 8 ดีลักซ์]]* ทีมงานรู้สึกว่าพวกเขาได้พัฒนาเกมเพลย์การแข่งรถหลักจนสมบูรณ์แบบแล้ว จึงได้เพิ่มองค์ประกอบของโลกเปิดเข้าไป ชื่อ*มาริโอคาร์ตเวิลด์*ถูกเลือกแทน *มาริโอคาร์ต 9* เพื่อสื่อถึงแนวทางใหม่นี้ การพัฒนาได้ย้ายไปที่สวิตช์ 2 ในปี ค.ศ. 2020 เนื่องจากข้อจำกัดด้านฮาร์ดแวร์ เพลงประกอบซึ่งแต่งโดยทีมงานที่นำโดย อัตสึโกะ อาซาฮี มีเพลงมากกว่า 200 เพลง รวมถึงการเรียบเรียงใหม่ของธีมจากแฟรนไชส์*มาริโอ*ต่าง ๆ

นินเทนโดวางจำหน่าย*มาริโอคาร์ตเวิลด์*เมื่อวันที่ 5 มิถุนายน 2025 ในฐานะเกมเปิดตัวสำหรับเครื่องสวิตช์ 2 เกมนี้ขายได้มากกว่าเก้าล้านชุดและได้รับการวิจารณ์ในเชิงบวก โดยได้รับคำชมในด้านการเล่นเกมและการปรับปรุงจากเกม*มาริโอคาร์ต*ภาคก่อน ๆ แต่ก็มีข้อติชมในด้านการออกแบบบางอย่าง เช่น โหมด "ท่องโลกได้อย่างอิสระ" แบบโอเพ่นเวิลด์ และเส้นทางที่เชื่อมต่อสนามแข่งปกติ

## หมายเหตุ

## อ้างอิง

## แหล่งข้อมูลอื่น
* 
*  
*''Mario Kart World'' interactive map – via *[[IGN]]*
*
*

หมวดหมู่:วิดีโอเกมภาคต่อ
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมโอเพนเวิลด์
หมวดหมู่:เกมสำหรับนินเท็นโดสวิตช์ 2
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:วิดีโอเกมที่ออกวางจำหน่ายในปี พ.ศ. 2568
เค็งจัง

**เค็งจัง** () หรือ **เค็นจัง** หรือ **เคนจัง** () อาจหมายถึง

## บุคคลและตัวละคร
;ชื่อเล่นบุคคล
* เค็ง ชิมูระ นักแสดงตลกชาวญี่ปุ่น
* เค็ง ฮิราโมโตะ นักร้องชาวญี่ปุ่น
* เค็นโตะ ฮิรามัตสึ นักร้องชาวญี่ปุ่น
* เค็นตาโร ซากางูจิ นักแสดงและนายแบบชาวญี่ปุ่น

;ชื่อเล่นตัวละคร
* เคนจัง ตัวละครจากเรื่องกินทามะ
* เคนจัง ตัวละครจากเรื่องคิมิ โตะ โบะกุ
* ซาราคิ เคมปาจิ ตัวละครจากเรื่องเทพมรณะ
* อิจิโจจิ เคน ตัวละครจากเรื่องดิจิมอนแอดเวนเจอร์ 02
* ชิราฮามะ เคนอิจิ ตัวละครจากเรื่องเคนอิจิ ลูกแกะพันธุ์เสือ
* ทาคายานางิ เคน ตัวละครจากเรื่องอาซึกิจัง
* มิตซึบะ เคนอิจิ ตัวละครจากเรื่องนินจาฮาโตริ

## ดูเพิ่ม
* 
* เค็น
* ชินจัง

หมวดหมู่:ชื่อเล่น
หมวดหมู่:ชื่อภาษาญี่ปุ่น
ธนาคารเพื่อการลงทุนแห่งยุโรป

**ธนาคารเพื่อการลงทุนแห่งยุโรป** () เป็นธนาคารเพื่อการลงทุนของสหภาพยุโรป โดยมีประเทศสมาชิก 27 ประเทศร่วมเป็นเจ้าของ นับเป็นสถาบันการเงินพหุภาคีที่ใหญ่ที่สุดแห่งหนึ่งของโลก ทำหน้าที่สนับสนุนเงินทุนแก่บริษัทและโครงการต่าง ๆ เพื่อขับเคลื่อนนโยบายของสหภาพยุโรป ผ่านการให้สินเชื่อ การร่วมลงทุน และการค้ำประกัน

ธนาคารเพื่อการลงทุนแห่งยุโรปมุ่งเน้นในด้านสภาพภูมิอากาศ สิ่งแวดล้อม วิสาหกิจขนาดกลางและขนาดย่อม การพัฒนา ความสมานฉันท์ และโครงสร้างพื้นฐาน โดยมีบทบาทสำคัญในการให้เงินทุนในช่วงวิกฤตต่าง ๆ รวมถึงวิกฤตการณ์การเงิน ค.ศ. 2008 และการระบาดทั่วของโควิด-19 ตลอดระยะเวลากว่า 60 ปี นับตั้งแต่ก่อตั้งในปี ค.ศ. 1958 จนถึง ค.ศ. 2018 ธนาคารเพื่อการลงทุนแห่งยุโรปได้ลงทุนไปแล้วกว่า 1.1 ล้านล้านยูโร โดยส่วนใหญ่ให้เงินทุนแก่โครงการที่ไม่สามารถหาเงินทุนได้ทั้งหมดจากแหล่งเงินทุนต่าง ๆ ที่มีอยู่ในแต่ละประเทศสมาชิก

ธนาคารเพื่อการลงทุนแห่งยุโรปเป็นหนึ่งในผู้สนับสนุนเงินทุนด้านการเงินสีเขียวรายใหญ่ของโลก ปี ค.ศ. 2007 ธนาคารเพื่อการลงทุนแห่งยุโรปเป็นสถาบันการเงินรายแรกของโลกที่ออกพันธบัตรสีเขียว ต่อมาในปี ค.ศ. 2019 ธนาคารเพื่อการลงทุนแห่งยุโรปประกาศว่าจะการสนับสนุนโครงการเชื้อเพลิงฟอสซิลภายในสิ้นปี ค.ศ.​ 2021 และตั้งเป้าลงทุน 1 ล้านล้านยูโรในโครงการด้านสภาพภูมิอากาศภายในปี ค.ศ. 2030 รวมถึงการสนับสนุนการเปลี่ยนผ่านอย่างเป็นธรรม ธนาคารเพื่อการลงทุนแห่งยุโรปไม่ได้รับงบประมาณจากสหภาพยุโรปโดยตรง แต่ระดมทุนจากตลาดทุนระหว่างประเทศผ่านการออกพันธบัตร และได้รับอันดับความน่าเชื่อถือระดับ AAA ซึ่งเป็นระดับสูงสุด จากสถาบันจัดอันดับเครดิตรายใหญ่ ได้แก่ Moody's, Standard and Poor's และ Fitch นอกจากนี้ ประเทศสมาชิกยังร่วมกันนำเงินสมทบเข้าสู่เงินสำรองของธนาคาร โดยสัดส่วนเงินสมทบมักอิงกับขนาดเศรษฐกิจของแต่ละประเทศในสหภาพยุโรป

ธนาคารเพื่อการลงทุนแห่งยุโรปก่อตั้งขึ้นตามสนธิสัญญาโรม ซึ่งมีผลบังคับใช้เมื่อวันที่ 1 มกราคม ค.ศ. 1958 ธนาคารเพื่อการลงทุนแห่งยุโรปเป็นธนาคารเพื่อการพัฒนาภูมิภาคแห่งแรกของโลก และบางครั้งก็ถูกเรียกว่าเป็นธนาคารเพื่อการพัฒนาพหุภาคีที่ใหญ่ที่สุด ธนาคารเพื่อการลงทุนแห่งยุโรปก่อตั้งขึ้นเพื่ออำนวยความสะดวกในการพัฒนาอย่างเท่าเทียมกันในสหภาพยุโรป ผ่านการให้กู้ยืมแก่ภูมิภาคที่ด้อยพัฒนา และเพื่อสนับสนุนตลาดภายในของสหภาพยุโรป ธนาคารเพื่อการลงทุนแห่งยุโรปดำเนินงานใน 140 ประเทศทั่วโลก โดยลงทุนประมาณ 10% นอกสหภาพยุโรป เพื่อสนับสนุนนโยบายความช่วยเหลือเพื่อการพัฒนาและความร่วมมือของสหภาพยุโรป

ธนาคารเพื่อการลงทุนแห่งยุโรปถูกวิจารณ์และเป็นประเด็นถกเถียงจากหลายกรณี ทั้งการดำเนินงานขององค์กรเองและโครงการที่ให้ทุนสนับสนุน ประเด็นที่ถูกหยิบยกขึ้นมาวิจารณ์ ได้แก่ การรับฟังความคิดเห็นผู้มีส่วนได้ส่วนเสียไม่เพียงพอ ความโปร่งใสขององค์กร บทบาทในการรับมือการเปลี่ยนแปลงสภาพภูมิอากาศ ประเด็นการหลีกเลี่ยงภาษี และข้อกล่าวหาเรื่องการคุกคามพนักงาน

## อ้างอิง

หมวดหมู่:สหภาพยุโรป
น้ำตกลอปิตะ

**น้ำตกลอปิตะ** () เป็นน้ำตกที่ตั้งอยู่ใน จังหวัดลอยกอ รัฐกะยา ประเทศพม่า น้ำที่ไหลมาจากทะเลสาบอี้นเล่ในรัฐฉาน ไหลผ่านทะเลสาบผายขุ่นในอำเภอผายขุ่น กลายเป็นแม่น้ำบีลู่ ซึ่งลดระดับลงประมาณ 250 ฟุต (76 เมตร) ในพื้นที่ราบลุ่มระยะทาง 5 ไมล์ (8 กม.) ที่หมู่บ้านมะตอกู ห่างจากเมืองลอยกอ ราว 7 ไมล์ (11 กม.) ก่อให้เกิดน้ำตกที่ชื่อว่า มะตอกู จากจุดนั้นระดับน้ำจะลดระดับลง 1,450 ฟุต (441 เมตร) เป็นระยะทาง 4 ไมล์ (6 กม.) ก่อให้เกิดน้ำตกลอปิตะ

โรงไฟฟ้าพลังงานน้ำบีลู่หมายเลขหนึ่ง สอง และสาม ได้ถูกสร้างขึ้นใกล้กับน้ำตกลอปิตะ

## อ้างอิง

หมวดหมู่:รัฐกะยา
ล
ไมโครซอฟท์ ออฟฟิศ 2000

**ไมโครซอฟท์ ออฟฟิศ 2000** (; เวอร์ชัน 9.0) เป็นเวอร์ชันหนึ่งของไมโครซอฟท์ ออฟฟิศ ซึ่งเป็นชุดโปรแกรมสำนักงานที่พัฒนาและจัดจำหน่ายโดยไมโครซอฟท์สำหรับระบบปฏิบัติการตระกูลวินโดวส์ ออฟฟิศ 2000 เริ่มเผยแพร่สู่ผู้ผลิตเมื่อวันที่ 29 มีนาคม ค.ศ. 1999 และวางจำหน่ายในร้านค้าปลีกเมื่อวันที่ 7 มิถุนายน ค.ศ. 1999 ส่วนเวอร์ชันสำหรับแมคโอเอสที่เทียบเท่ากันคือ ไมโครซอฟท์ ออฟฟิศ 2001 ซึ่งวางจำหน่ายเมื่อวันที่ 11 ตุลาคม ค.ศ. 2000

ออฟฟิศ 2000 รองรับการใช้งานร่วมกับวินโดวส์ 95 ถึงวินโดวส์เอกซ์พีและวินโดวส์เซิร์ฟเวอร์ 2003 โดยเป็นเวอร์ชันสุดท้ายของไมโครซอฟท์ ออฟฟิศที่รองรับวินโดวส์ 95 และวินโดวส์เอ็นที 4.0 SP3–SP5 ไมโครซอฟท์ได้ออก Service Pack สำหรับออฟฟิศ 2000 จำนวน 3 รุ่นตลอดอายุการใช้งาน โดยรุ่นปรับปรุงครั้งแรกจะเรียกว่า Service Release 1 (SR-1) ส่วนรุ่นปรับปรุงถัด ๆ มาจะเรียกว่า Service Pack การสนับสนุนออฟฟิศ 2000 สิ้นสุดลงในวันที่ 14 กรกฎาคม ค.ศ. 2009

## อ้างอิง

หมวดหมู่:ซอฟต์แวร์ในปี พ.ศ. 2542
หมวดหมู่:ไมโครซอฟท์ ออฟฟิศ
หมวดหมู่:ซอฟต์แวร์ของไมโครซอฟท์
หมวดหมู่:ซอฟต์แวร์กรรมสิทธิ์
น้ำตกอี้นไว่ง์

**น้ำตกอี้นไว่ง์** () เป็นน้ำตกสามชั้นที่ตั้งอยู่ระหว่างหมู่บ้านอี้นไว่ง์ กับ โรงงานน้ำตาล Sin Shwe Li NO.2 เขตโก้นจี้ อำเภอหนองเขียว จังหวัดจ๊อกแม้ รัฐฉานเหนือ

## อ้างอิง

หมวดหมู่:รัฐฉาน
อ
พิพิธภัณฑ์ปราสาท

**พิพิธภัณฑ์ปราสาท** เป็นพิพิธภัณฑ์เอกชนที่ตั้งอยู่ในซอยกรุงเทพกรีฑา 4 เอ ถนนกรุงเทพกรีฑา แขวงหัวหมาก เขตบางกะปิ กรุงเทพมหานคร จัดแสดงโบราณวัตถุและศิลปวัตถุในประเทศไทย และยังมีการจำลองสถาปัตยกรรมไทยที่โดดเด่นด้วย

## ประวัติ
พิพิธภัณฑ์ปราสาทก่อตั้งเมื่อ พ.ศ. 2524 โดยปราสาท วงสกุล นักสะสมงานศิลปะและโบราณวัตถุ เนื่องจากปราสาทเห็นว่ามีผู้นำงานศิลปะและโบราณวัตถุในประเทศไทยออกนอกประเทศเป็นจำนวนซึ่งทำให้คนไทยไม่มีโอกาสได้เห็นอีก จึงเป็นแรงบันดาลใจให้ปราสาทสะสมงานศิลปะและโบราณวัตถุเป็นเวลาหลายสิบปี แล้วจึงเปิดเป็นพิพิธภัณฑ์ปราสาท

## ส่วนจัดแสดง
พิพิธภัณฑ์ปราสาทประกอบด้วยอาคารจัดแสดงต่าง ๆ ดังนี้:

* ตำหนักแดง: เป็นเรือนไม้สักทรงไทย จำลองจากพระตำหนักแดงในพิพิธภัณฑสถานแห่งชาติ พระนคร ภายในจัดแสดงโบราณวัตถุสมัยอาณาจักรอยุธยาและช่วงต้นสมัยอาณาจักรรัตนโกสินทร์ เช่น เครื่องเรือนสมัยอยุธยา ชุดถ้วยชาจีน บุษบก
* ศาลาล้านนา: เป็นศาลาไม้ศิลปะล้านนา ตั้งอยู่ใกล้อาคารทรงยุโรป ภายในศาลาเป็นที่ประดิษฐานพระพุทธรูปศิลปะล้านนา
* อาคารทรงยุโรป: จัดแสดงสิ่งของเครื่องใช้ของบ้านชนชั้นสูงในอดีต เช่น เครื่องเบญจรงต์ และงานศิลปะตะวันตก
* เจดีย์
* โบสถ์
* หอแก้ว
* ศาลเจ้าแม่กวนอิม
* เทวาลัยสมัยลพบุรี

นอกจากนี้ยังมีภาชนะดินเผาสมัยอาณาจักรสุโขทัยที่จัดวางรอบบริเวณสวน ในสวนยังเพาะปลูกพันธุ้ไม้หายากทั้งของไทยและของต่างประเทศ

## อ้างอิง

## แหล่งข้อมูลอื่น
* พิพิธภัณฑ์ปราสาท ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร
* พิพิธภัณฑ์ปราสาท ที่เว็บไซต์การท่องเที่ยวแห่งประเทศไทย 
* พิพิธภัณฑ์ปราสาท ที่เว็บไซต์ อพท.

ปราสาท
ปราสาท
หมวดหมู่:ก่อตั้งในกรุงเทพมหานครในปี พ.ศ. 2524
ปราสาท
ปราสาท
ไทเปไทมส์

***ไทเปไทมส์*** () เป็นหนังสือพิมพ์ภาษาอังกฤษที่ตีพิมพ์ในไต้หวันโดยลิเบอร์ตี้ไทมส์กรุ๊ป ก่อตั้งขึ้นเป็นหนังสือพิมพ์ภาษาอังกฤษฉบับที่ 3 เมื่อวันที่ 15 มิถุนายน พ.ศ. 2542 ปัจจุบันเป็นหนังสือพิมพ์ภาษาอังกฤษที่ยังคงตีพิมพ์อยู่ฉบับสุดท้ายในไต้หวัน

## ประวัติ
*ไทเปไทมส์*ซึ่งจัดพิมพ์โดยลิเบอร์ตี้ไทมส์กรุ๊ปเปิดตัวฉบับแรกเมื่อวันที่ 15 มิถุนายน พ.ศ. 2542 นับเป็นหนังสือพิมพ์ภาษาอังกฤษฉบับที่ 3 ที่ก่อตั้งขึ้นในไต้หวัน ประธานาธิบดี หลี่ เติงฮุย เข้าร่วมพิธีเปิดตัว สื่อภาษาอังกฤษอีก 2 ฉบับก่อนหน้า*ไทเปไทมส์*คือ*[[ไต้หวันนิวส์]]*และ*[[เดอะไชน่าโพสต์]]* และเป็นผู้เข้าร่วมโครงการซินดิเคท

ในคอลัมน์ฉลองครบรอบ 5 ปีของหนังสือพิมพ์ ลอเรนซ์ อายตัน บรรณาธิการร่วมของ *ไทเปไทมส์* ในขณะนั้น เขียนว่า การวางแผนเบื้องต้นของหนังสือพิมพ์ส่วนใหญ่เสร็จสิ้นลงในผับแห่งหนึ่งพร้อมกับการดื่มเบียร์คาร์ลสเบิร์ก กับแอนโทนี ลอว์เรนซ์ บรรณาธิการบริหารคนแรกของหนังสือพิมพ์ ในปี 2545 ยอดจำหน่ายรายวันอยู่ที่ 280,000 ฉบับ

ภายในปี 2017*ไทเปไทมส์*กลายเป็นหนังสือพิมพ์รายวันฉบับพิมพ์ฉบับสุดท้ายในไต้หวัน หลังจากที่คู่แข่งอย่าง*ไต้หวันนิวส์*และ*เดอะไชน่าโพสต์*เปลี่ยนไปใช้รูปแบบดิจิทัลเท่านั้น

หนังสือพิมพ์*ไทเปไทมส์*มีส่วนเกี่ยวข้องกับข้อโต้แย้งหลายประการในช่วงหลายปีที่ผ่านมา รวมถึงการโต้เถียงกับสมาชิกสภาผู้แทนราษฎรของสหรัฐ การผลักดันอาวุธนิวเคลียร์ภายใต้ประธานาธิบดี เฉิน ฉุยเปี่ยน และการทำให้ผู้อ่านเข้าใจผิดเกี่ยวกับที่มาของจดหมายถึง*[[เดอะวอลล์สตรีทเจอร์นัล]]*

## อ้างอิง

## แหล่งข้อมูลอื่น
* 

หมวดหมู่:ก่อตั้งในปี พ.ศ. 2542
คลูชิโน

**คลูชิโน** () เป็นหมู่บ้านในแคว้นสโมเลนสค์ (แคว้นตะวันตกก่อน ค.ศ. 1937) ประเทศรัสเซีย ตั้งอยู่บนถนนเก่าระหว่างวยัซมากับโมจัยสค์ ไม่ห่างจากกจัตสค์ (ปัจจุบันมีชื่อว่ากาการิน) และเป็นที่ตั้งของสงครามครั้งใหญ่ระหว่างสงครามโปแลนด์–รัสเซียใน ค.ศ. 1609–1618

หมู่บ้านนี้เป็นที่รู้จักดีจากการเป็นบ้านเกิดของยูรี กาการิน มนุษย์คนแรกในอวกาศ เกิดที่นี่ใน ค.ศ. 1934 บ้านหลังเดิมของกาการินในคลูชิโนถูกรื้อถอนและสร้างใหม่ในกจัตสค์โดยพ่อของเขาเมื่อครอบครัวย้ายมา ต่อมาได้มีการสร้างบ้านจำลองของกาการินขึ้นในคลูชิโนใน ค.ศ. 1971 และปัจจุบันเป็นพิพิธภัณฑ์

## อ้างอิง
ตำบลหันสัง

**หันสัง** เป็นตำบลในอำเภอบางปะหัน จังหวัดพระนครศรีอยุธยา เดิมเป็นสภาตำบลหันสัง ปัจจุบันอยู่ในความดูแลขององค์การบริหารส่วนตำบลหันสังตั้งแต่ปี พ.ศ. 2539   

## ที่ตั้งและอาณาเขต
ตำบลหันสัง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลบ้านใหม่ และตำบลหัวไผ่ (อำเภอมหาราช)
* **ทิศตะวันออก** ติดต่อกับตำบลทางกลาง
* **ทิศใต้** ติดต่อกับตำบลตานิม
* **ทิศตะวันตก** ติดต่อกับตำบลบ้านม้า
## ประวัติ
พื้นที่มีฐานะเป็นตำบลของอำเภอนครใน มณฑลอยุธยาตั้งแต่ปี พ.ศ. 2440 พื้นที่เดิมได้ใช้เป็นเส้นทางเดินทัพของกรุงศรีอยุธยา สมัยสมเด็จพระรามาธิบดีที่ 1 ยกทัพมาประทับและเสด็จถึงบริเวณพื้นที่นี้ พระองค์ทรงมีรับสั่งข้อราชการกับทหารซึ่งทรงหันสั่งกับทหารภายในทัพบ่อยครั้ง จึงเรียกกันว่า "หันสั่ง" ก่อนกร่อนเสียงลงเป็น *หันสัง*

ปี พ.ศ. 2482 ทางจังหวัดพระนครศรีอยุธยา ได้โอนพื้นที่หมู่ 1 บ้านแจ้ง (ในขณะนั้น) ของตำบลหันสัง ไปขึ้นและตั้งเป็นพื้นที่หมู่ 4 ของตำบลตานิม พื้นที่จึงเหลือ 7 หมู่บ้านจนถึงปัจจุบัน

## การปกครองส่วนภูมิภาค

### การปกครองส่วนภูมิภาค
ตำบลหันสังแบ่งพื้นที่การปกครองออกเป็น 7 หมู่บ้าน ได้แก่

* **หมู่ที่ 1** บ้านแจ้ง
* **หมู่ที่ 2** บ้านแจ้ง
* **หมู่ที่ 3** บ้านแจ้ง
* **หมู่ที่ 4** บ้านกูบ
* **หมู่ที่ 5** บ้านกูบ
* **หมู่ที่ 6** บ้านหันสัง
* **หมู่ที่ 7** บ้านหันสัง

## อ้างอิง

หันสัง
หันสัง
ตำบลบางเดื่อ (อำเภอบางปะหัน)

**บางเดื่อ** เป็นตำบลในอำเภอบางปะหัน จังหวัดพระนครศรีอยุธยา เดิมเป็นสภาตำบลบางเดื่อ ปัจจุบันอยู่ในความดูแลขององค์การบริหารส่วนตำบลบางเดื่อตั้งแต่ปี พ.ศ. 2539   

## ที่ตั้งและอาณาเขต
ตำบลบางเดื่อ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลบางระกำ และตำบลปากจั่น (อำเภอนครหลวง)
* **ทิศตะวันออก** ติดต่อกับตำบลคลองสะแก และตำบลบ่อโพง (อำเภอนครหลวง)
* **ทิศใต้** ติดต่อกับตำบลขยาย และตำบลโพธิ์สามต้น
* **ทิศตะวันตก** ติดต่อกับตำบลบางปะหัน
## ประวัติ
พื้นที่มีฐานะเป็นตำบลของอำเภอนครใน มณฑลอยุธยาตั้งแต่ปี พ.ศ. 2440 เป็นหมู่บ้านของชาวมอญที่มาตั้งถิ่นฐานทำมาหากินในสมัยกรุงศรีอยุธยา คำว่า "บางเดื่อ" นั้นได้รับการจัดตั้งชื่อตามพระราชบัญญัติการจัดตั้งชื่อตำบลในสมัยรัชกาลที่ 5 แห่งกรุงรัตนโกสินทร์ สันนิษฐานว่าอาจจะเป็นพระนามของเจ้าฟ้าอุทุมพรหรือขุนหลวงหาวัด ซึ่ง "อุทุมพร" แปลว่า มะเดื่อ หรืออีกพระนามหนึ่งที่ชาวบ้านเรียกว่า "พระเจ้าดอกเดื่อ" ซึ่งเป็นพระอนุชาของสมเด็จพระที่นั่งสุริยาศน์อมรินทร์หรือพระเจ้าเอกทัศน์ และเป็นพระโอรสของพระเจ้าอยู่หัวบรมโกศในสมัยกรุงศรีอยุธยา ได้เคยเสด็จมาประทับ  ณ พื้นที่แห่งนี้ เมื่อคราวพระองค์ท่านออกผนวช ครั้งที่เกิดความวุ่นวายในกรุงศรีอยุธยายุคนั้น (หลักฐานนิราศพระบาทที่กล่าวถึง) หรือรวมทั้งอาจจะเป็นชื่อต้นมะเดื่อใหญ่ โอบไม่รอบสูงคอตั้งบ่าที่ขึ้นอยู่กลางลานวัดบางเดื่อเมื่อประมาณ 100 ปีกว่าที่ผ่านมา จึงเรียกขานกันว่า *บางเดื่อ*

ต่อมาเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย ตำบลขยายที่มีพื้นที่เพียง 6 หมู่บ้านจึงให้ยุบรวมเข้ากับพื้นที่ 2 ตำบล โดยพื้นที่ฝั่งตะวันออกของแม่น้ำลพบุรีของตำบลขยาย (เดิม) ได้แก่ บ้านหัวเกาะ, บ้านขยาย, บ้านหัวปลวก และบ้านน้ำวน ให้นำมาตั้งเป็นหมู่ 1-4 ของตำบลบางเดื่อ รวมทั้งตำบลเกาะเลิ่งที่มีพื้นที่เพียง 6 หมู่บ้าน ให้ยุบรวมเข้ากับพื้นที่ 2 ตำบล โดยพื้นที่ฝั่งตะวันออกของแม่น้ำลพบุรีและฝั่งเหนือของคลองเกาะเลิ่งของตำบลเกาะเลิ่ง (เดิม) ได้แก่ บ้านเกาะเลิ่ง ให้นำมาตั้งเป็นหมู่ 5-6 ของตำบลบางเดื่อ

ก่อนที่ พ.ศ. 2490 ได้นำพื้นที่ที่เคยยุบไปรวมตั้งเป็น ตำบลขยาย ดังเดิม ก่อนที่จะโอนพื้นที่หมู่ 4 บ้านพระงาม (ในขณะนั้น) ของตำบลขยายกลับเข้าพื้นที่ตำบลบางเดื่อ**' และลำดับหมู่บ้านในตำบลบางเดื่อขึ้นใหม่ทั้งหมด

== การปกครองส่วนภูมิภาค ==

=== การปกครองส่วนภูมิภาค ===
ตำบลบางเดื่อแบ่งพื้นที่การปกครองออกเป็น 6 [[หมู่บ้าน]] ได้แก่

* **หมู่ที่ 1** บ้านพระงาม
* **หมู่ที่ 2** บ้านเกาะเลิ่ง
* **หมู่ที่ 3** บ้านเกาะเลิ่ง
* **หมู่ที่ 4** บ้านศาลเจ้า
* **หมู่ที่ 5** บ้านบางเดื่อ
* **หมู่ที่ 6''' บ้านหัวโคก

## อ้างอิง

บางเดื่อ
บางเดื่อ
ประวัติศาสตร์คำนิยามของหน่วยฐานเอสไอ

นับตั้งแต่ปี ค.ศ. 1960 ระบบหน่วยสากล หรือ SI ได้มีการเปลี่ยนแปลงหลายครั้ง โดยตารางในบทความนี้สรุปการเปลี่ยนแปลงเหล่านั้น

## หมายเหตุ

## อ้างอิง




หมวดหมู่:หน่วยเอสไอ
3 ลูกหมีจอมป่วน

***3 ลูกหมีจอมป่วน*** () เป็นซีรีส์แอนิเมชั่นทางโทรทัศน์ของสหรัฐที่พัฒนาโดย แมนนี่ เอร์นันเดซ สำหรับการ์ตูนเน็ตเวิร์ค เป็นภาคแยกก่อนหน้าของซีรีส์แอนิเมชั่น *[[3 หมีจอมป่วน]]* ซึ่งสร้างโดย เดเนียล ชอง ผลิตโดย Cartoon Network Studios ออกอากาศครั้งแรกเมื่อวันที่ 1 มกราคม 2022 เมื่อวันที่ 31 มกราคม 2022 ซีรีส์ได้รับการต่ออายุสำหรับซีซั่นที่สอง ซึ่งออกอากาศครั้งแรกเมื่อวันที่ 17 มิถุนายน 2023

## เรื่องย่อ
*3 ลูกหมีจอมป่วน*เล่าเรื่องราวของกริซ แพนด้า และไอซ์แบร์ ในวัยเด็กที่กำลังมองหาบ้านใหม่ในกล่องวิเศษที่สามารถเทเลพอร์ตได้

## สื่อภายในบ้าน
*3 ลูกหมีจอมป่วน*วางจำหน่ายในรูปแบบดีวีดีครั้งแรกเมื่อวันที่ 25 ตุลาคม 2022 โดยประกอบด้วย 20 ตอนแรกจากซีซั่นแรก

## อ้างอิง

## แหล่งข้อมูลอื่น
* 

หมวดหมู่:3 หมีจอมป่วน
หมวดหมู่:ตัวละครกลุ่มสาม
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:แฟรนไชส์การ์ตูนเน็ตเวิร์ค
หมวดหมู่:การ์ตูนทีวีแอนิเมชันเกี่ยวกับหมี
กาการิน (แคว้นโวลอกดา)

**กาการิน** () เป็นท้องที่ชนบท (หมู่บ้าน) ในนิคมชนบทเตเรบาเยฟสโกเย นีโคลสกี แคว้นโวลอกดา ประเทศรัสเซีย โดยมีประชากรเพียง 4 คนใน ค.ศ. 2002

## ภูมิศาสตร์
พื้นที่อยู่ห่างจากนีโคลสค์ที่  จากเตเรบาเยโวที่  ท้องที่ชนบทที่อยู่ใกล้ที่สุดคือบูราโคโว

## อ้างอิง